Öljykriisin paluu ja loppulama — Sydämellinen separatisti\n1970-luvun öljykriisistä on jo aikaa ja monet ovat pitkän aikaa naureskelleet öljyhuipulle, koska se on tiettävästi onnistuttu välttämään. Asiaa tarkemmin tarkasteleva kuitenkin havaitsee, että tilanne on tätä – kuten aina – vakavampi.\nKuten oheisista kuvaajistakin voi nähdä, öljyn inflaatiokorjattu hinta on noin nelinkertaistunut 2000-luvun ensimmäisellä vuosikymmenellä. Hirsch-raportti arvioi, että jo ensi vuonna me saavutamme öljyhuipun, joka tarkoittaa sitä, että siit’edes öljyntuotannon huippu on saavutettu ja öljyä tuotetaan sen jälkeen keskimäärin vuosi vuodelta yhä vähemmän.\nTämä voi vaikuttaa pikkuasialta, onhan öljyä edelleen paljon. Tosiasiallisesti, öljyn hinnan nousu kielii synkempää kieltä. Se öljy, jota nyt porataan on huomattavasti vaikeammin saatavissa kuin vuosikymmeniä aiemmin porattu öljy ja tämän seuraus on se, että jokaista öljylitraa kohti joudutaan käyttämään yhä enemmän energiaa, jotta se saadaan maan povesta. Lyhyesti sanoen, öljyntuotannon hyötysuhde (EROEI) siis heikkenee.\nTodellinen ongelma tästä tulee sitä kautta, että öljyn energiahyötysuhde on ollut selvästi parempi kuin minkään muun energianlähteen ja jos tarkastelet oheisia kuvaajia, huomaat, että valtaosa energiasta tulee kolmesta lähteestä: öljy, kaasu ja kivihiili.\nYdinvoima ja uusiutuvat energianlähteet ovat marginaalisia. Kivihiilen käyttö tulee lisääntymään, mutta se ei ole energiahyötysuhteeltaan yhtä hyvä energianlähde kuin öljy on ollut.\nVoimme siis jo ylläolevan varassa päätellä, että energian hinta tulee nousemaan, koska parhaan energianlähteen energiahyötysuhde heikkenee vuosi vuodelta kun sen poraaminen on yhä hankalampaa.\nTällä on kuitenkin merkittävämpikin vaikutus, enkä nyt puhu siitä mielenmusertavasta raportista, jonka Revalvaatio julkaisi tänään ympäristönmuutoksesta. Tarkoita sitä, että talouskasvu lepää tämän helposti saatavilla olevan energiatehokkaan energian päällä.\nKun energianlähteiden hinnat nousee, kaiken hinta nousee. Polttoaineiden hinnat nousevat ja sen seurauksena kaikkien kuljetusten hinta nousee. Krugmanin mukaan kun $80 barrelilta on ylitetty, sillä on suoria vaikutuksia talouteen.\nMe olemme siis parhaillaan siirtymässä halvan energian aikakaudelta kalliimpaan energiaan. Ongelmallista tämä on pohjimmiltaan siksi, että meidän talousjärjestelmämme lepää tiukasti talouskasvun päällä ja tämän talouskasvun moottorina on jo pitkään ollut fossiilikapitalismi, eli juuri nämä nimenomaiset halvat ja energiatehokkaat energianlähteet.\nMe kaikki tiedämme, miten huonosti talous voi, kun tulee pienikin taantuma, lamasta puhumattakaan. Tuhannet ja tuhannet joutuvat työtä vaille, työehdot poljetaan ja vuokrat sekä asuntolainat jäävät maksamatta. Kapitalismiin perustuva markkinatalous on siis erittäin haavoittuva, kun pienikin poikkeama muutaman prosentin kasvusta aiheuttaa näin vakavia ongelmia.\nOtetaan yhtälöön vielä yksi tärkeä palanen, eli eksponentiaalinen kasvu. Oletetaan, että talous kasvaa 3% vuodessa, mikä on ihan mukava vauhti. Jos tätä kasvua jatkuu 10 vuotta, kasvua on tuon kymmenen vuoden aikana tullut 34%. Voit tarkastaa asian helposti itse kertolaskulla, kertomalla 1.03 itsensä kanssa kymmenen kertaa peräkkäin.\nSadan vuoden aikana 3% vuosittainen kasvu johtaa 1921% kasvuun. Toisin sanoen, 3% kasvu sadan vuoden aikana tarkoittaa tuotannon 20-kertaistumista. Nyt jos ajatellaan, että me olemme jotakuinkin öljyntuotannon huipulla lienee selvää, ettei sen määrä ainakaan 20-kertaistu seuraavan sadan vuoden aikana. Se tuskin edes kaksinkertaistuu, mikä olisi tarpeen 24 vuoden aikajänteellä 3% kasvuvauhdilla, jos kasvu olisi puhtaasti öljyriippuvaista.\nLienee sanomattakin selvää, että kaikesta edellisestä voidaan vetää suhteellisen synkkiä johtopäätöksiä. Öljy on ollut ja on edelleen avainasemassa talouskasvun ajurina ja yhtä energiatehokasta energiamuotoa ei ole näköpiirissä ja samalla öljyn tuotantomäärien huippu on saavutettu. Vaikka öljyhuipun aiheuttamia ongelmia on moneen kertaan maalailtu niiden vakavammin realisoitumatta, ei tämä mörkö ole kadonnut yhtään mihinkään.\nJohtopäätökseni on, että seuraavien vuosien ja vuosikymmenien aikana öljyhuipun vaikutukset tulevat aiheuttamaan merkittäviä ongelmia maailmantaloudelle ja kun me tiedämme miten haavoittuvainen järjestelmä kapitalismi on, me ymmärrämme, että edessä on tältäkin osin melkoista talousturbulenssia.\nAsiasta on tehty pitemmällekin viety analyysi, jossa käytetään termiä loppulama. Omalta osaltani en lähde kapitalismi loppua veikkailemaan, koska parikin ryöväriparonia voi sitä keskenään jatkaa. Sen sijaan uskon, että yllämainitut seikat tulevat aiheuttamaan paljon monenlaista kärsimystä, työttömyyttä, kurjistumista ja toivottomuutta, ellemme me siirry aivan erilaiseen politiikkaan, kuin mitä eliitti meidän puolestamme nykyään harrastaa.\nEräässä mielessä öljyhuipun vaikutukset jo näkyvät meidän arjessamme, sillä USA:n siirtyminen finanssimarkkinakapitalismiin 70-luvulla oli silloisen öljykriisin seuraus. Ikävä kyllä ilmapalloon voi puhaltaa vain määränsä kuumaa ilmaa ja tämä kävelykeppi, jolla kasvua on puhallettu viimeiset vuosikymmenet katkesi alta vuonna 2008.\nSittemmin finanssikuplaa on puhallettu uudestaan 85 miljardia dollaria kuukaudessa USA:n keskuspankin rahanpainannan (QE) avulla. Tämä on pitänyt pörssit pystyssä, mutta selväähän se on, että seuraava finanssikriisi odottaa jo puhalletun kuplan takia kulman takana.\nErityisen jännittäväksi tilanteen tekee se, että valtiot ovat jo korviaan myöten veloissa edellisen pankkikriisin jäljiltä ja kun seuraava finanssikriisi kaatuu päälle, ei valtioilla enää ole rahkeita ottaa seuraavia keinotteluvelkoja veronmaksajien kannettavaksi.\nKun tämän päälle ripotellaan hieman öljyhuipun vaikutuksia, jonka kustannukset Hirsch-raportti arvioi pelkästään USA:ssa olevan biljoonaluokassa (miljoona miljoonaa dollaria), alkaa maailmantalouden keskipitkän aikavälin näkymien ympärille kerääntyä varsin mustia pilviä.\nLisäämällä keittoon ilmastokriisin aiheuttamat taloudelliset ongelmat, alkaa ukkonenkin jyristä ja jää nähtäväksi, miten kapitalismi näistä ongelmista selviää, sikäli kun ilmastokriisi on sen verran lievä, että meistä joku jää tänne vielä kauppaa tekemään. Jos öljyhuippu kaataa kapitalismin, minä en sitä tule suremaan. Niin paljon harmia ihmiskunnalle se on jo aiheuttanut ja kenties jo nyt ajanut ekosysteemin sen kaiken sietokyvyn yli.\nDon’t make any plans.\nHenry Björklid 30.1.2014 02:37\nVäittäisin, että meillä on aika maksimissaan 10 vuotta valmistautua tulevaan. En siis väitä että aikaa on 10 vuotta, vaan että se on maksimi.\nTulee kun tulee, mutta valmiudessa on silloin maksimissaan 5% väestöstä ja koska 95% ei ole, siitä koituu paljon hankaluuksia tuolle viidelle prosentille.\nEn viitsi edes perustella, mutta lukekaa tämä kirja:\nPapukaijamerkki sille, joka pystyy todistamaan kirjasta jonkun virheen. Siinä esitetään aika lailla pohjustus sille, minkä Susannakin tässä esittää.\nSusanna Kaukinen 30.1.2014 02:49\nKyllä mä näen aika samalla tavalla. Ja jos katsoit sen Revalvaation ilmastonmuutosraportin, joka oli sydämenpysäyttävä, niin tulee mieleen, että olisi parempi jos olisi kasvihuone, jossa voi ruokiaan kasvattaa siltä varalta, että sen tehtävä on pitää lämpö kasvatustilan ulkopuolella.\nSinänsä tuo yllämainittu on aikalailla no brainer. Chris Hedges on sitä mieltä että ainakin USA:ssa sikariporras on tajunnut tilanteen ja sen takia nyt kaventaa kovalla kädellä demokratiaa, jotta voi tarvittaessa ajaa tankit kadulle siinä vaiheessa kun tuo 95% huomaa, että tässä tulee pian nälkä.\nAuvo Rouvinen 30.1.2014 03:19\non lajeja jotka kasvaa 50 asteen helteessä, siinä suhteessa ongelmaa ei suomessa ole. ongelma on se että parin miljardin eteläisen asukkaan sadot menee. hinnat nousee.\neli mites viljelet perunaa kun nälkäiset kerää perästä siemen perunat.\nBush varmaan typeryyttään aloitti sen terrorismin vastaisen sodan. Obama sitä jatkaa ja se ei ole täys tollo. kieltämättä on mielessä käynyt kysyä miksi. sillä on oikeus tappaa kenet vaan missä vaan. myös usa kansalainen. salainen tuomioistuin tutkii päätökset. noin toimii demokratia. miksi?\nSusanna Kaukinen 30.1.2014 03:26 Vastaus kommenttiin #6\nJoo, tiettävästi vaan ekosysteemi ei selviä jostain 3-4 C lämpötilannoususta noin muuten. En tiedä, ehkä täällä pohjoisessa on jotain saumoja, mutta pulma tulee siitä kun 7 miljardia ihmistä tahtoo tänne viljelemään ja tulee torrakot kädessä, nälkäpäissään.\nNälkävuosien  aikana Suomessa kuoli n. 8% väestöstä, tottakai eliitin tupuloinnin takia, kun piti mm. myydä viljaa ulkomaille ja sillä tavalla. Snellman siitä sitten kantoi tunnon tuskia ilmeisesti arkkuun asti. Eli se on varma, että virka/valtiovalta ei meitä pelata, tälläkään kertaa.\nOsasyy tohon sotaan on se, että USA:lla on nimenomaan suuria ongelmia suuren öljyriippuvuuden takia ja toisaalta siihen vaikuttaa petrodollarikytkentä, joka mahdollistaa USA:n tolkuttoman rahanpainamisen.\nAki Häkkilä 30.1.2014 22:31 Vastaus kommenttiin #7\nJos antaisi niille torrakot kädessä tuleville nälkäisille lippuja Siperian junaan? Sieltä luulisi aika monelle löytyvän joku nurkka, jossa elellä kunhan tundra sulaa.\nSusanna Kaukinen 31.1.2014 00:11 Vastaus kommenttiin #120\nMontako miljardia sinne mahtaa mahtua?\nAki Häkkilä 31.1.2014 00:14 Vastaus kommenttiin #126\nSiinä vaiheessa kun Suomeen on tultu uhittelemaan aseilla on niitä jo kuollutkin matkan varrella. Mutta ainakin viljelyspintaa luulisi Siperiasta löytyvän, jos kelit lämpenee. Onhan Kanadastakin suuret osat tyhjillään.\nAuvo Rouvinen 30.1.2014 02:40\njes, toi ei o tullu mun mieleen että finanssikapitalismiin siirtyminen ois johtunut öljyn saatavuuden heikkenemisestä. osittain väite on looginen. elleivät reaalitalouden investoinnit kannata, kasvua totta kai haetaan rahoitusektorilta. eli sijoittajille se on looginen reaktio.\ntoinen mikä ohjaa sijoituksia finannsisektorille on "keskiluokan" verotuksen aleneminen. eli siis miljoonan vuositulot muuttuu verovapaiksi. jää sijoitettavaa puolisen miljoonaa vuoteen.\nkoska pörssi kykenee luomaan rahaa mekanismilla:\n1000 osaketta 1000 e (1000 x 1 = 1000)\nostat 1 osakkeen hintaan 2 e\n= osakkeiden arvo 2000 e (1000 x 2 = 2000)\nkupla vielä pullistuu todella rajusti.\neräs mun teoria lähtee olettamasti. kun saavutetaan tietty elintaso, kasvu alkaa suuntautua keinotteluun. usa päätyi siihen 1970, saksa joskus 1980, suomi ja nl 1987-2000. tota mun tarttee tutkia vielä tarkemmin. jos olen oikeassa, menee taas oppikirjat uusiksi.\nMut toi kasvu 3% mukaan todella tekee selväksi ettei öljypohjainen talous voi kasvaa. joko siirrytään muihin tekniikoihin tai kasvu jämähtää ensin nollaan, sen jälkeen laskukierteeseen.\neli öljystä luopuminen on ainut ratkaisu umpikujasta pääsemiseen. ihme ettei yksikään ekonomisti ole asiaa julistanut telkussa.\nMulla muuten on aiheesta kirjotettuna sketsi. jänis porkkanapuun alla. ;)\nSusanna Kaukinen 30.1.2014 02:53\nLaitapa linkki siitä sketsistä! :-)\nNiin, jos tuosta öljystä nyt nopeasti luopuisi koko kapitalismi lennähtäisi turvalleen kuin Aku Ankka, koska kuten tiedät niin -1% "kasvu" aiheuttaa jo aivan kamalia. Tulisi varmaan luokkaa 30% lovi, jos öljyhanat laittais kiinni.\n30-luvun lamassa useampana vuonna peräkkäin talous supistui 10% vuodessa. Se oli lähellä johtaa USA:ssa vallankumoukseen.\nSusanna Kaukinen 30.1.2014 03:10\nTässä ilmeisesti tarkempien detskujen kera:\nRiku Ranta 30.1.2014 04:06\nHyvä kirjoitus. Öljyhuippu on jotain paljon käsinkosketelvampaa kuin ilmastonmuutos. Ilmastonmuutoksen moni tavallinen tallaaja voi vielä sulkea kategoriaan "korjattavissa", mutta kun tähän isketään lisäksi öljyhuippu, niin aika moni ymmärtää, että teollisessa yhteiskunnassa on jotain perinpohjaisesti vialla. Nimittäin se, että se perustettiin alunperinkin uusiutumattomien resurssien varaan.\nSusanna Kaukinen 30.1.2014 04:17\nKiitos. Tuntuu siltä, että nykynäkymillä jää kyseenalaiseksi, oliko se sittenkään niin suuri onni ihmiskunnalle keksiä sitä öljyä porata. Pahimmassa tapauksessa siitä tulee meidän kaikkien hauta.\nOllaan siirrytty pitkälti toivotaan-toivotaan-vaiheeseen.\nJouni Halonen 30.1.2014 22:46\nFossiilisten polttoaineiden hiipuminen kulutuskysynnän edelleen kasvaessa on aiheuttanut hiilidioksidi-ilmastonmuutosuskonnon, jota käytetään mihin käytetään. Hyvin yksinkertainen kuvio.\nSusanna Kaukinen 31.1.2014 00:12\nSaisiko tämän niin, että minäkin pysyisin kärryillä?\nMikko Saarinen 30.1.2014 04:17\nNuo käppyrät ei ota lainkaan huomioon meneillään olevaa liuskekaasubuumia. Euroopan johtajatkin jo hermostuivat, kun USA alkaa taas olla omavarainen energian suhteen ja liuskenkaasu on paljon halvempaa kuin mikään Euroopan käyttämä energia tällä hetkellä. Euroopan kilpailukyvylle se tietää yhä synkempiä aikoja, kun EU:ssa vain puuhastellaan propelienergian, päästökaupan, rikkidirektiivien yms. teollisuutta kurjistavien hankkeiden parissa.\nLiuskekaasun myötä maailman energiavarat ovat suurempia kuin koskaan. Valtavia esiintymiä löytyy mm. USA:sta, Kiinasta ja Australiasta. Puolassa on myös valtavat liuskekaasuvarat, mutta siitä ei ole Euroopan pelastajaksi, koska Puolan liuskekaasun tuotanto on kalliimpaa kuin oli ennakoitu.\nSusanna Kaukinen 30.1.2014 04:20\nLiuskekaasun EROEI on ymmärtääkseni jotain aivan toista kuin perinteisen öljyn, eikä se siten ole ollenkaan niin hyvä energianlähde. Samalla se kuitenkin on aivan harvinaisen tuhoisaa ympäristölle.\nEdelleen, USA:n fossiilienergian kulutusmäärät ja kulutuksen kasvu on sitä luokkaa, ettei tuo liuskekaasu tule riittämään ollenkaan niin kauaa kuin ehkä kuvittelet juuri tuosta eksponentiaalisen kasvun luonteesta johtuen.\nMikko Saarinen 30.1.2014 04:37\nUSA:n liuskekaasuvarat nykykulutuksella riittävät noin sadaksi vuodeksi. Liuskekaasua on etsitty vasta maan itäosista, missä kaasua purkautuu ihan luonnostaankin omalla paineellaan maan pinnalle.\nSusanna Kaukinen 30.1.2014 04:39 Vastaus kommenttiin #12\nTarkastamatta numeroita, tuossa on oletus: nykykulutuksella.\nMikko Saarinen 30.1.2014 04:56 Vastaus kommenttiin #13\nNimenomaan nykykulutuksella. Mutta tällä hetkellä uusia liuskekaasuvaroja löytyy HUOMATTAVASTI enemmän kuin kulutus kasvaa. Pitää muistaa, että liuskekaasusta alettiin puhua vasta kymmenisen vuotta sitten ja koko ala on suuressa murroksessa. Kiinassa ja Australiassa vasta suunnitellaan liuskekaasun hyödyntämistä.\nEli on liian aikaista sanoa mitään lopullista. Näyttää kuitenkin siltä, että öljyn tarve ja samalla sen hinta romahtaa liuskekaasun tasolle. Tämä tapahtuu siinä vaiheessa, kun USA alkaa myydä liuskekaasuaan ulkomaille. Euroopassa tähän jo valmistaudutaan ja mm. Suomi ja Viro kilpailevat kaasuteerminaalin paikasta keskenään.\nSusanna Kaukinen 30.1.2014 04:58 Vastaus kommenttiin #15\nTää ei vaikuta ollenkaan noin optimistiselta...\nAlexander Holthoer 30.1.2014 19:33 Vastaus kommenttiin #15\nLiuskevarantojen EROEI pyörii parhaimmillaan <4. Jokaista sijoitettua energiayksikköä vasten saadaan korkeintaan 4 takaisin. Nykymuotoinen öljyvetoinen yhdyskuntamalli tarvitsee vähintään 1:7-suhteen.\nOlihan se kivaa tuossa öljybuumin alkuvuosina kun saatiin satakertaisia tuottoja...\nEi ne huvikseen painele syvänmerenporauksille.\nEi se öljy lopu, mutta se käy liian arvokkaaksi tupruteltavaksi esim. maantiellä tai ruokaviljelyksille tai kulutustarvikkeiden tuotannossa.\nSusanna Kaukinen 30.1.2014 21:30 Vastaus kommenttiin #93\nHyvä tieto tuo EROEI-tieto. On selvää, että nimenomaan öljyn hinta on se todellinen ongelma, koska se sotkee erittäin haavoittuvan talousjärjestelmämme perinpohjaisesti.\nSusanna Kaukinen 30.1.2014 04:57 Vastaus kommenttiin #12\nNoin muuten tuossa näyttää olevan potentiaalia. Ikävästi se ei ratkaise ilmastokriisiin liittyviä ongelmia millään tavalla:\nEipä tää silver bulletilta vaikuta:\n"Consequently, global gas prices are likely to increase rather than follow the initial US trend. In the meantime, conventional oil production will continue declining, dropping as much as 40 per cent by 2030."\nAuvo Rouvinen 30.1.2014 05:11 Vastaus kommenttiin #12\nkappas, en ole aiheesta blokia tehnyt vaikka matskua keräilin.\njenkeillä on suhteessa maakaasuun aika paljon liuskekaasua. se ei ole öljyä. ja sen hankinan energian kulutus on paljon suurempi kuin tavan kaasun.\njenkkien ongelma ei kuitenkaan ole määrä vaan äly. oletaan että minä tarvitsen jotakin 300 v, mulla on sitä 100 v tarpeeksi. mitä teen? minä säästän sitä, käytän vähemmän.\nmitäs tekee jenkki?\nno ne unelmoi nesteytyslaitoksista joissa puolet kaasusta menee hukkaan nestyksen energiaksi. menaavat ryhtyä viemään halpaa kaasua.\nelikkä ei juoppoa pelasta mikään viinamäärä vaan alkoholin käytön vähentäminen.\ntosin noi ennusteet määristä on pörssiyhtiöiden ilmoituksia. osakkeen kurssi riippuu siitä kuinka paljon ilmoitat. johdon bonukset kurssista. hiukka sama juttu kun 2008 roskalainoissa. eli en ihmettelisi vaikka osa taseista sisältäisi 90% tyhjää kaasua ja öljyä.\nSusanna Kaukinen 30.1.2014 05:27 Vastaus kommenttiin #17\nNopeesti laskien 3% vuosikulutuksen kasvulla jenkit käyttäis ton kaasunsa loppuun 46 vuodessa. Jos ne myy siitä puolet, se riittää 23 vuodeksi. Noin hihatuntumaravistelua.\ncat foobar.sh ; echo ; ./foobar.sh 46\nfor (( i=1;i<=$amt;i++ )) ; do\ntot=$tot+$(echo '1.03^'$i | bc)\necho $tot | bc\nAki Häkkilä 30.1.2014 09:35 Vastaus kommenttiin #18\nOnko fossiilisten polttoaineiden käyttämisen aiheuttama ilmastonmuutos siis peruttu, jos täysstoppi tulee parinkymmenen vuoden sisään?\nEdit: Tarkistin vielä IPCC:n tavoitteita Ympäristöministeriöstä\nEihän tässä tarvitse kuin istua käsien päällä ja ilmastotavoitteisiin päästään mennen tullen.\nSusanna Kaukinen 30.1.2014 12:24 Vastaus kommenttiin #34\nYmmärtääkseni tilanne on nyt niin vakava, että jos kahden Celsius-asteen lämpötilan kasvutavoitteiseen haluttaisiin päästä, talouden pitäisi hidastua kymmenen prosenttia vuodessa useiden vuosien ajan peräjälkeen. Tämä tapahtui 1930-luvun suuressa lamassa, jonka seurauksena USA oli lähellä vallankumousta. Tällaisia talousjarrutuksia ei tulla näkemään.\nToisaalta todennäköisesti öljyä lähdetään lähinnä korvaamaan kivihiilellä, kuten blogin kuvista voi jo nähdä tapahtuneen. Tämä polttoaine on ehkä vieläkin vaarallisempi vaihtoehto kuin öljy.\nEn näe, että tilanne olisi kehittymässä positiiviseen suuntaan ellei öljyä lähdetä aggressiivisesti korvaamaan uusiutuvilla energianlähteillä.\nSusanna Kaukinen 30.1.2014 05:42 Vastaus kommenttiin #17\nNo toi oli vähän nihilistinen toi mun lasku, koska katselin, että USA:ssa 1900-2000 välillä karkeesti ottaen energiankulutuksen kasvu oli ollu 1.25% vuodessa.\nSen sijaan mä epäilen, että ne kuitenkin myy sitä täydellä höyryllä ja saa sen sillä kurin kyllä katoamaan kymmeneen vuoteen.\nJos kysyt, minne, niin tästähän sen näkee, että energiankulutus kasvaa jyrkästi koko ajan...\nErland Salo 30.1.2014 05:31\nNyt on aito tilaus olemassa pessimistillä. Tietenkin syvällinen pessimismi on vielä parempaa.\n"ilmastokriisin aiheuttamat taloudelliset ongelmat"\nTaidat olla näitä ilmastouskovaisia. No ei se mikään häpeä ole. Entäpä jos uskosi onkin hiekalle rakennettu ja kun tuuli kulkee ylitsesi sitä ei enää ole.\nEuroopan viimeisin nälänhätä tapahtui Suomessa 1860-luvulla. Täällä kuoli valtavasti ihmisiä. Snellman kantoi huonoa omaatuntoa, koska turma olisi ollut torjuttavissa. Viljaa saattoi suurissa määrin kuljettaa vain laivoilla ja ostot tehtiin liian myöhään. Niinpä viljalaivat eivät päässeet satamiin jäiden vuoksi.\nOnko synkeä pessimismi oikeassa tulevaisuuden suhteen? Ehkä on ehkä ei. Mikäli on niin tapahtuuko vallankumouksia, joiden jälkeen onni koittaa maan päälle vai mitä? Tapetaanko niissä sodissa riittävän paljon ihmisiä, jotta loput saavat elää Linkolan paratiisissa?\nHei, mutta mehän teemme, kuten Greenpeace lobbaa. Suomeen rakennetaan yli 5000 tuulivoimalaa ynnä valtava määrä pientuulivoimaloita. Sen lisäksi lukemattomat neliöt aurinkopaneleita. Lisäksi maalämpöä joka kotiin johon suinkin on mahdollista. Biovoimaa ja Venäjältä kaikkea mahdollista voimaa.\nNou hätä siis. Mikäli hätä tulee käteen siitä pääsee eroon käden käänteessä kääntämällä kättä.\nSusanna Kaukinen 30.1.2014 05:50\nRealismi tekee aina hyvää tässä tyhjänhehkuttajien maailmassa, joka vaikuttaa joltain huonolta ja hieman pelottavalta elokuvalta, jossa sekopäisiä pellejä loikkii ympäriinsä hehkuttamassa sitä miten hienosti menee, vaikka talo on tulessa.\nAnyways, 99% ilmastotutkijoista sanoo, että meillä on ilmaston kanssa merkittävä ongelma. Sen sijaan lehdistä 50% sanoo, ettei ole, koska fossiilikapitalistit lobbaa kantaansa miljardilla dollarilla vuodessa.\nJos noista kahdesta pitää valita, niin tottakai tieteen puolella. Ei siinä sen kummempaa. Erityisen selkeä tilanne on siksi, että ennusteet ovat osin jo toteutuneet (kuivuudet/tulvat/jäiden sulamiset) jne.\nEn jaksa käydä tästä pitempää keskustelua, joten voin vain suositella että kahlaat tämän läpi:\n,tuolla on kaadettu 174 väittämää, jotta fossiilikapitalistien lobbarit on generoineet harhauttaakseen yleisöä.\nAnyway, ihan selväähän se on, että energiankulutusta ja kulutusta muutenkin pitää vähentää aika isolla kädellä. Ei se sen kummempaa ole. Ei tässä mitkään taikatemput auta, tietenkään.\nIkävä kyllä aika moni länsimainen ihminen on kiinnostuneempi lomareissustaan Thaimaaseen kuin siitä, jääkö lapsille ja lapsenlapsille elinkelpoinen planeetta.\nSuosittelen vilkaisemaan sitä Revalvaation tekstiä, joka on aika pirun myrkyllistä luettavaa:\nSusanna Kaukinen 30.1.2014 05:56\nTossa esimerkki siitä kamasta mitä nää fossiilikapitalisti lobbaa, jopa suomeksi löytyy matskua:\nTekijä on Heartland Institute, joka on aiemmin tehnyt mm. Philip Morrisin pyynnöstä materiaalia, joka "todistaa", ettei tupakka aiheuta syöpää.\nEli kannattaa pariin kertaa pohtia, ketä näissä asioissa oikein uskoo. En ole kovin suuri suomalaisten viranomaisten ystävä, mutta jos pitää Heartland Institute:n ja Ilmatieteenlaitoksen välillä valita, valinta lienee sitten kuitenkin helppo:\nSusanna Kaukinen 30.1.2014 06:09\nMitä sitten tulee tuohon vallankumouskysymykseen, niin ainakin Chris Hedges arvioi pitkällä etulinjan lehtimiehen kokemuksellaan, että USA:ssa on tilanne, joka on jo nyt varsin räjähdysaltis. Ihmisten pinnat on siellä todella kireällä ja jos ratkaisevia liikkeitä parempaan suuntaan ei tapahdu, mikä tahansa on mahdollista.\nToisaalta en laittaisi myöskään rahojani likoon EU:n puolesta, eiköhän vähintään eurosta irtaudu seuraavan kymmenen vuoden aikana ainakin osa maista. Se voi ottaa sen seuraavan finanssikriisin. Niitähän tulee keskimäärin 7 vuoden välein.\nSuomessa eliitti on pahasti eksyksissä ja etääntynyt kansasta. Vallankumousta en lähde ennustamaan, mutta levottomuudet lisääntyy, pidän sitä erittäin todennäköisenä. Se jää sitten eliitin käsiin, että ovatko kovakorvaisia ja eskaloivat tilannetta viimeiseen asti vai ymmärtävätkö jossain vaiheessa aloittaa kuuntelemisen.\nParempihan meidän olisi ilman koko valehtelijakaartia, joka pääasiassa lobbaa raharikkaiden etuja eduskunnassa kansan etua vastaan. Parempi ilman, suoraan sanoen.\nRiikka Söyring 30.1.2014 07:18\n"Se voi ottaa sen seuraavan finanssikriisin. Niitähän tulee keskimäärin 7 vuoden välein."\nTuo on vanha boom-and-bust -syklikierto, tahti on nyttemmin kiihtynyt. Isojen ja näkyvien romahdusten ohella tapahtuu eri sektoreilla jatkuvasti pienempiä romahduksia.\nNykytilanteessa on se mielenkiintoinen lisäseikka, että vuosikymmeniin ei ole saavutettu romahduspistettä edeltänyttä vaihetta.\nTarkoitan aitoa kasvua, en velkavarallisuutta.\nSen huomaa heti, kun katsoo esim. EU:n käyriä paria vuotta pidemmältä ajanjaksolta. 20 vuotta ylittävät jaksot ovat sopivampi tarkastelujakso.\nNytkin olemme olleet osittain vanhassa taantumassa, ns. kasvun aikanakin.\nSusanna Kaukinen 30.1.2014 12:30 Vastaus kommenttiin #30\nJoo, velkavetoinen kapitalismi on umpikujassa, kun julkisella ja yksityisellä sektorilla on niin suuret velat, ettei enää ole varaa ottaa enempää. Mielestäni tilanteesta ei päästä ulos kuin velkoja leikkaamalla, mutta se tapahtui kivuttomimmin painamalla rahaa.\nOlen selvittänyt asiaa täällä:\nBaumolin leikkaustauti - tuo valheista suurin:\nTimo Sotikoff 30.1.2014 13:57 Vastaus kommenttiin #52\nJuuri tuohon malliin, ja painamalla rahaa nimenomaan omassa valuutassa, omasta keskuspankista, järkevästi kohdennettuna ja jos tarpeen jopa korottomasti, käynnistettävien projektien tärkeydestä riippuen.\nEi tuo suora rahanpainaminen ohi yksityispankkisektorin taida koskaan EKP:n rahoituskuvioihin tulla, onhan EKP kuitenkin tiukasti osa uusliberalismin ideologista valtakoneistoa.\nSusanna Kaukinen 30.1.2014 21:48 Vastaus kommenttiin #71\nSepä se. Kelpaahan se herroille painaa rahaa tyhjästä ja laittaa kansa maksumieheksi.\nJuha Kinnunen 30.1.2014 13:40 Vastaus kommenttiin #30\nMutterin muotoisten silmälasien läpi tilanne näyttää tältä:\nTalousjärjestelmän voisi ymmärtää systeeminä, jossa on vähän rajoittavia tekijöitä. Päin vastoin, esim. ahneus ajaa kohti suurempaa epästabiiliutta. Tuon systeemin värähtelyn jaksonaika ja amplitudi ovat siis kasvamassa. Vika on joko systeemin parametreissa tai peräti itse systeemissä. Kumpi lie suurempi syy? Tässä blogikirjoituksessa ja kommenteissa on esitetty hyviä näkemyksiä.\nVärähtelysykli ei voi nopeutua ja voimistua loputtomasti. Viimein käy niin kuin isolle dieselmoottorille, jos kone ryntää. Tulee kiire löytää suojainen paikka.\nTätä menoa voidaan päätyä siihen, että tilanne ei rauhoitu ennen kunnon romahdusta.\nSusanna Kaukinen 30.1.2014 21:47 Vastaus kommenttiin #69\nRomahdus on valitettavan todennäköinen suunta, koska ne harvat, jotka koneen vipuja kiskoo toimii valilla minkäänlaista vastuullisuutta tahi selkärankaa: lyhytnäköinen voiton maksimointi on kaikki kaikessa.\nTietäähän sen, ettei tuosta järkevää synny, eikä edes ehjää.\nAuvo Rouvinen 30.1.2014 16:28 Vastaus kommenttiin #30\nmä joskus tota pitkän aikavälin kasvua vertaillut. 1969- bkt / nuppi. siinä ei edes näy finanssisektorin osuus kasvusta joka vielä pudottaisi usa bkt 7% alaspäin.\nSusanna Kaukinen 30.1.2014 22:01 Vastaus kommenttiin #78\nEipä ole kukaan noista pystynyt 3% kasvuun viimeaikoina.\nRiikka Söyring 30.1.2014 07:11\nSiteeraan omaa tekstiäni vuodelta 2013: "...Talous sellaisena, kuin sen tunnemme - oikeamminkin: sellaisena kuin se meille on tarjoiltu - on saanut vastaansa neljä tekijää, joiden yhteisvaikutus on kuolettava. Nuo tekijät ovat, määrittelee tri Tim Morgan, historian suurimman velkakirjakuplan puhkeaminen, tuhoisa globalisaatiokokeilu, datan parantelu siihen pisteeseen asti, että talouden trendien todellisuus on häipymässä sekä energiakysymykset.\nMorganin mukaan talouden, teknologian, kulttuurin ja politiikassa tapahtuneiden muutosten vuoksi yhteiskunta on muuttunut luonteeltaan kvartaaliarvioiduksi. Uutisointi on muuttanut luonnettaan analyyttisesta välittömäksi; nopeus on ohittanut ajattelun ja arviot.Yritystoiminnassa välitön voitto on ohittanut pitkäjaksoisen suunnittelun...."\nTeksti perustuu Tullett Prebon Group plc:n tulevaisuusarvioihin.\n(Erään aikakauden loppu - talouskasvun jälkeinen aika)\nTässä taas Nasan ja Yhdysvaltain geologisen kartoituslaitoksen Landsat-satelliitin 654 000 kuvasta koostettu interaktiivinen kartta, joka kertoo ainutlaatuisen tarkasti maapallon metsien muuttumisesta vuosina 2000-2012.\nKuvan perusteella talouskasvun - ja euron - ongelmat ratkeavat piakkoin ihan sillä, että olemme teollistaneet itsemme tilaan, jossa kohta on mutatoiduttava anaerobisiksi.\nPaperistetaan metsät metsien arvona eikä paperia tekemällä: "suomalainen metsähappifutuuri" (sarkasmia).\nSusanna Kaukinen 30.1.2014 11:58\nYksinkertaisesti insinöörinäkökulmasta on sanottava, ettei maailman tai Suomenkaan asioita kertakaikkiaan voi ajatella niin lyhytnäköisesti kuin nyt tehdään.\nMielestäni me olemme saavuttaneet jonkinlaisen kollektiivisen mielenvikaisuuden tilan, jossa järjenkäyttö on ideologisista syistä kokonaan kielletty.\nValtamediat ovat syvässä alennuksen tilassa.\nJuha Kinnunen 30.1.2014 11:29\nHyvä puheenvuoro. Kehittyneissä maissa on energiankäyttöä onnistuttu tehostamaan siten, että talouskasvua on saatu aikaan pienemmällä energian ominaiskulutuksella. Kehityvissä maissa taas ei ole vastaavaa tehostamista tapahtunut, mutta energiankulutus on kasvanut rajusti. Monissa kehittyneissä maissa BKT:t ovat polkeneet paikoillaan tai jopa supistuneet. Kehittyvissä maissa taas talous on kasvanut, mutta niin on myös energiankulutus.\nGlobaalisti edellä mainitun nettovaikutus on se, että talous on kasvanut. Vaikka jossain on energiankäyttöä tehostettu, toisaalla sen kanssa porsastetaan huolettomasti. Näin ollen talouden kasvu on seurannut ja seuraa yhtä energiankulutuksen kasvua. Kasvu perustuu siihen, että systeemiin pusketaan koko ajan enemmän energiaa ja toisesta päästä tulee enemmän hyödykkeitä. Vaikka energianlähteet eivät ihan kohta loppuisikaan, niiden hinnan nousun täytyy jossain vaiheessa tehdä häiriöitä systeemiin. Ja kun suurin osa energiasta on uusiutumatonta, jotain tarttee tehdä jossain vaiheessa. Mieluiten heti.\nLiuskekaasun tuottaminen ja ennen kaikkea jakelu on kalliimpaa kuin perinteisen maakaasun tai öljyn. Se pitää nesteyttää kuljetusta varten ja taas höyrystää toisessa päässä, jotta se voisi olla varteenotettava polttoaine maailmanmarkkinoilla. Minulla ei tässä vaiheessa ole heittää lähteitä, mutta minun on vaikea kuvitella, että liuskekaasun maailmanmarkkinahinta voisi painua niin alas, että öljyn hinta sen takia merkittävästi laskee.\nSusanna Kaukinen 30.1.2014 12:20\nVaikutelmani tosiaan samankaltainen. Wanha sanonta sanoo, että kun joku kuulostaa liian hyvältä, se on sitä. Tästä syystä en oikein jaksa uskoa tuon liuskekaasun autuaaksitekevyyteen ennenkuin se on konkreettisesti osoitettu. The Guardianin artikkeli johon ylempänä viittasin vaikutti varsin nihkeältä sen suhteen miten hyvin liuskekaasun lupaukset olisivat toteutettavissa käytännössä. Samoin on syytä epäillä, että prospekteja, jälleen kerran liiotellaan sen takia, että sillä saadaan luotua odotuksia, jotka nostavat liuskekaasun pörssihintoja.\nJuha Kinnunen 30.1.2014 12:38\nKyllä. Olen ymmärtänyt, että liuskekaasun tuottamiseksi pitää porata huomattavasti enemmän kuin perinteisen maakaasun. Miten ihmeessä liuskekaasu voi siinä tapauksessa olla halvempaa? Edullinen hinta suhteessa muihin polttoaineisiin perustuu luullakseni hetkelliseen ylitarjontaan.\nSusanna Kaukinen 30.1.2014 12:52 Vastaus kommenttiin #56\nTuo olisi mahdollinen selittävä tekijä.\nJuhani Sademaa 30.1.2014 10:56\n"Me olemme siis parhaillaan siirtymässä halvan energian aikakaudelta kalliimpaan energiaan."\nNiin asia on. Mutta mitalilla on onneksi toinenkin puoli.\nKun energian hinta nousee radikaalista, nyt löytyy toivottavasti resursseja ja motivaatiota sijoittaa sellaisten uusien energialähteiden kehittämiseen, jotka tähän asti on pidetty kannattamattomina tai suoranaisena huuhaana.\nYksi tällainen, ei varsinaisesti energilähde, on energiatehokkuus. Siis lopetetaan tuhlaaminen. Säästämien on aikaisemmin ollut liian kallista. Säästöön tähtäävien ratkaisujen korkulut ovat olleen suuremmat kuin tuotot. Ehkä ei enään.\nEnergiapulaan on ratkaisuja vaikka kuinka, kunhan on motivaatioita löytää ne. Halvan energian aikana ei ole ollut.\n"Nyt jos ajatellaan, että me olemme jotakuinkin öljyntuotannon huipulla lienee selvää, ettei sen määrä ainakaan 20-kertaistu seuraavan sadan vuoden aikana. "\nEi ole selvää! En todellakaan menisi vannomaan!\nTässä on vain yksi esimerkki monista uusista mahdollisuuksista, jotka voivat nyt ruveta kiinnostamaan:\nMistä edellisessä on kysymys:\nJa tuo on vain yksi monista mahdollisuuksista, johon nyt voisi löytyä kehittämismotivaatiota. Tässä on toinen:\nSusanna Kaukinen 30.1.2014 12:16\nReaalitalous ei ymmärtääkseni ole kasvanut kovinkaan merkittävästi pitkään aikaan, finanssikapitalismin avulla on luotu näennäiskasvua, joka elää aivan omassa ulottuvuudessaan. Pitäisi löytää tästä jotain dataa.\nPidän vaikeana ajatusta 20x energiankulutuksen lisäämisestä, koska sen tekeminen niin päästöttömästi, ettei se vähintään kaksin tai kymmenenkertaista CO2-päästöjä tuntuu ainakin nopeasti ajatellen melkoisen uskomattomalta.\nJuhani Sademaa 30.1.2014 12:32\n"Pidän vaikeana ajatusta 20x energiankulutuksen lisäämisestä, koska sen tekeminen niin päästöttömästi, ettei se vähintään kaksin tai kymmenenkertaista CO2-päästöjä tuntuu ainakin nopeasti ajatellen melkoisen uskomattomalta."\nKuka on sanonut, että se on helppoa. Mutta aivan realistisesti ajatellen se on mahdollista. Ajatuskoe:\nAurinkoenergiaa lankeaa maapallolle valtavat määrät verrattuna ihmisen tämänhetkisiin, miniatyyrisiin energiamarkkinoihin. Entä jos tuon energian varastoiminen saadaan ratkaistua ja laitteistojen kustannuksen esim 1/10 luokkaan nykyisistä.\nKuvittele edullinen laitteisto, joka tuottaa auringonvalosta, vedestä ja ilmakehän CO2:sta dieselissä polttokelpoista nestettä 25% hyötysuhteella. Ei lisää yhtään CO2-päästöjä. Kuvittele vetyä ja nikkeliä hyödyntävä matalaenergiafuusioreaktori: LENR, tuotemerkki eCat. Ei CO2-päästöjä. Kuvittele Focus-Fusion-reaktori. Paljon muitakin mahdollisuuksia on. Voitko varmuudella sanoa, että kaikki tuo on hyväuskoista kuvittelua, suuret keksinnöt on jo tehty, mitään ei ole missän nimessä enää jäljellä.\nTuotetun energian 20-kertaistuminen 100v kuluessa näyttää minusta varovaiselta arviolta, jos ei tule sellaista romahdusta, joka tuhoaa koko tieteellisteknologisen infran. Mutta tämä romahdus voi todella tapahtua, jos em. hankkeita ei aktiivisesti kehitetä. Ja lisäksi vahvaa tekoälyä, jota myös välttämättä tarvitaan, jos tuo romahdus halutaan välttää. Jos romahdus tapahtuu, 95% ihmiskunnasta tuhoutuu, ja eloonjääneet siirtyvät elämään parhaassa tapauksessa 200v takaisen teknologian aikaa, huonoimmassa 5000v takaista aikaa. Siis pysyvästi, ilman toivoa palautumisesta nykyiseen.\nSusanna Kaukinen 30.1.2014 12:52 Vastaus kommenttiin #53\nTottakai tuotekehitykseen tulee panostaa, mutta mitä ilmeisimmin on niin, että ellei sitä rahoiteta siekailematta, tulokset jää saamattaa. Ymmärtääkseni yksityinen sektori on ollut aika huono rahoittamaan tällaisia pitkän aikavälin hankkeita, kuten julkinenkin ja trendi on huonompaa suuntaan, kun rahat pyörii sekuntikapitalismin finanssimarkkinoilla, jotka eivät tuota mitään.\nTosiasiassa näiden vaihtoehtojen kehittämiseen pitäisi tehdä valtava ponnistus valtiotasoilta, mutta eipähän leikkuripolitiikan EU:ssa mitään kehitetä. Kunhan rämetetään olemassaolevakin.\nPasi Viertola 30.1.2014 11:02\nNyt olisikin tärkeää nopeasti lopettaa öljyn monopoli kuljetuksissa. Öljyä voidaan korvata maa- ja biokaasulla, etanolilla ja metanolilla (metanolia voidaan valmistaa halvalla maakaasusta, josta on tällä hetkellä ylituotantoa).\nYhdysvalloissa vireillä oleva lakialoita Open Fuel Standard tähtää juuri öljyn monopolin purkamiseen ja aitoon kilpailuun liikennepolttoaineissa.\nUusiutuvat vaihtoehdot etanoli ja biokaasu myös ovat hiilidioksidipäästöjen sekä muiden saasteiden kannalta ylivoimaisia öljyyn verrattuna:\nSusanna Kaukinen 30.1.2014 12:03\nValitettavasti kaikki polttoaineet ovat aika vahingollisia ilmastonmuutoksen kannalta, koska kaikessa palamisessa vapautuu hiilidioksidia. Täysin päästöttömiä energialähteitä kai ei ole ollenkaan, kun otetaan huomioon kaikki valmistukseen liittyvät päästöt.\nYdinvoima esimerkiksi on erittäin näennäispäästötön, koska voimalan rakentamiseen ja uraanin kuljetuksiin tarvitaan paljon fossiilisia polttoaineita.\nJuhani Sademaa 30.1.2014 12:36\n"Täysin päästöttömiä energialähteitä kai ei ole ollenkaan, kun otetaan huomioon kaikki valmistukseen liittyvät päästöt."\nEn allekirjoita. On täysin mahdollista, että jossakin vaiheessa, ehkä piankin, energialähde tuottaa myös kaiken itsensä valmistamiseen ja raaka-aineiden kierrättämiseen tarvittavan energiaan. Mikään luonnolaki ei estä tätä. Maapallo ei myöskään ole suljettu systeemi.\nSusanna Kaukinen 30.1.2014 12:48 Vastaus kommenttiin #55\nTeoriassa tuo on mahdollista, mutta suhtaudun skeptisesti käytäntöön ennenkuin siitä on jotain uskottavia viitteitä.\nJuhani Sademaa 30.1.2014 13:12 Vastaus kommenttiin #60\nMinä suhtaudun skeptisemmin siihen, että järki maailmassa voittaa ennen suurta, lopullista romahdusta. Teknologian mahdollisuuksiin, jos aika riittää, suhtaudun paljon optimistisemmin: insinööriäly voittaa mennen tullen poliitikko- ja ekonomistiälyn. Katsotaan taaksepäin tuloksia.\nSusanna Kaukinen 30.1.2014 13:16 Vastaus kommenttiin #65\nOlen tästä täysin samaa mieltä. Politiikka ja taloustiede, joka todellisuudessa on politiikan yksi haara ovat täysin rappioituneita toiminnan alueita.\nTeknillisellä puolella edelleen on sitä tieteellistä rehellisyyttä, joka on minulle suoraan sanoen syvästi rakas asia, jota minäkin peräänkuulutan teknillisen korkeakoulun kasvattina parhaani mukaan kaikissa toimissani.\nOn selvää, että jos teknologia olisi ratkaisu nykytilanteeseen, se voisi vielä tarjota jotain, koska kyseisellä alueella toiminnan perusteet lepäävät vielä todellisen päällä.\nSanottava tosin on, että teknologiateollisuudessakin on paljon kvartaalikapitalismin aiheuttamaa sairautta.\nJuhani Sademaa 30.1.2014 14:02 Vastaus kommenttiin #67\n"Sanottava tosin on, että teknologiateollisuudessakin on paljon kvartaalikapitalismin aiheuttamaa sairautta."\nNäin on aina ollut. Se on ekonomistisen ajattelun seurausta.\n"On selvää, että jos teknologia olisi ratkaisu nykytilanteeseen, se voisi vielä tarjota jotain, koska kyseisellä alueella toiminnan perusteet lepäävät vielä todellisen päällä."\nKysymys on vuosista. Riittääkö aika? Lyhyen aikavälin kriittiset, rajalliset teknologisen edistymiset voivat tarjota aikaa suuremmille ja jopa terveen järjen voittoon taloudellisessa ja poliittisessa ajattelussa.\nIndustrial Heat LCC:n uskalias kauppa voi olla kriittinen, positiivinen tapahtuma tai menee täysin puihin. Heillä on rahaa, heillä on epäsovinnainen teknologia hallussaan. Onko se kaupallistettavissa? Jos on, niin koko energiamarkkinat mullistuvat. Jos ei, niin skeptikoilla on taas aihetta räkäiseen nauruun.\nTai sitten voi tehdä liittoutuman itsensä Pirun kanssa, että saadaan yhteistä hyvää. Google osti Boston Dynamicsin. USA:n armeija tavoittelee melko lyhyellä aikavälillä taistelujoukkojen 40% robotisaatiota. Boston Dynamics on kriittinen toimittaja ja osaaja, kuten useat muutkin Googlen äskeiset hankinnat. Google pääsee osalliseksi isoihin, valtaviin tuotekehityshankkeisiin, joiden tuloksia se aikoo käyttää myös siviilipuolella. Koko teknologian perusta voi kokea ison mullistuksen ja melko pian. Tai sitten ei. Romahdus ehtii ennen, eloonjääneet lämmittävät ruokansa 20v kuluttua nuotion ääressä. Välimuotojen kuvittelu on mielestäni raskaasti epärealistista.\nSusanna Kaukinen 30.1.2014 21:52 Vastaus kommenttiin #72\nEn sano, että on mahdotonta, että ratkaisut löytyy teknologian kentältä, mutta omalta osaltani pidän teknologiauskona hieman - noh, epäilyttävänä. Ei se ole mikään profetia, jona sitä monet pitää, että teknologia vain maagisesti aina ehtii hätiin ja ratkaiseen kaikki ongelmat, jotka se on aiheuttanut.\nJoskus ehtii, joskus ei. Tällä kertaa on melkein ympäristön vuoksi toivottava, että ehtii, vaikka se saattaakin ikävästi perustaa tämän jatkuvan riiston ja varkauden talousjärjestelmän.\nKolikon kääntöpuolella on se, että jos tuotekehitys onnistuu pelastamaan ilmaston, kapitalismin pelastaessaan se tuhoaa kaiken muun ympäristön.\nSuo siellä vetelä täällä?\nJuhani Sademaa 31.1.2014 10:27 Vastaus kommenttiin #104\n"kapitalismin pelastaessaan se tuhoaa kaiken muun ympäristön."\n"Kaiken muun ympäristön" suurin (ei tietenkään ainoa) uhka edelleen on ylikansoitus, vaikka globaali väestöräjähdys on laimenemassa. Suomelainen lisääntymisasenne pitäisi saada globaaliksi: 1,5 lasta per pari. Minulla on kaksi, lapsillani ilmeisesti nolla.\nMutta kapitalismihan (tai oikeastaan markkinatalous) tuhoutuu muista syistä, kuten olemme huomanneet: se on yhteensopimaton modernin, ihmisen tuotantoprosessista korvaavan teknologian kanssa. Kysymys on vain siitä, minkälainen on tämä tuhoprosessi. Tuhoaako se myös teknologian mennessään, josta seurauksena olisi, että 99% ihmiskunnasta tuhoutuu. Muu ympäristö kyllä toipuu, ihminen ei sen jälkeen enää koskaan uhkaa sitä.\nAuvo Rouvinen 31.1.2014 20:19 Vastaus kommenttiin #145\ntossa oot oikees, tulevaisuudessa kapitalismi joko romahtaa tai hiipuu pelkäksi pörssipeliksi koska tuotantorakenne muuttuu.\nmä oon yrittänyt erilaisia malleja rakentaa, päädyn aika samaan jota tuolla blokeissani olen eri nimillä esitellyt. en keksi menetelmää joka sallisi nykymuotoisen kapitalismin toimivan.\ntuotanto tekniikka määrittää miten elämme, kapitalismi soveltui tehdasteollisuuteen jossa palkka orjat raatoivat. ei jälkiteolliseen yhteiskuntaan.\nJuhani Sademaa 31.1.2014 20:48 Vastaus kommenttiin #146\nAuvo. Kokoa yhteenveto kirjaksi, jossa käsitellään sekä nykyistä umpikujaa, että vaihtoehtoisia parempia järjestelmiä, unohtamatta edes jonkilaista, uskottavaa kvantitatiivista analyysiä.\nTällaista kirjaa ei ole suomeksi julkaistu. Se olisi tärkeä.\nTarjoudun oikolukijaksi ja kommentoijaksi.\nJulkaisin syksyllä ensimmäisen kirjani omakustanteena ja se oli yllättävän kivuton juttu. Kirjoitan lisää, se oli niin koukuttavaa.\nToinenkin on tieteisfantasia, mutta kolmas, jonka jo olen myös aloittanut, on juonellinen kognitiivisen robotiikan oppikirja, romaani jossa 60% sisällöstä tiukkaa asia. Se voi hieman viipyä, koska testaan parhaillaan osaa siinä esittämistäni väitteistä.\nNeljäs voisi sijoittua maalaamasi tulevaisuuden parempaan yhteiskuntaan. Oletetaan, että suurta tuhoa ei tule sitä ennen. Ensimmäisen romaanini ennuste ulottui vuoteen 2028 positiivisessä hengessä. Toinen on historiaa oman lapsuuteni ajalta. Mutta sitten, 2030-2040???\nTimo Sotikoff 30.1.2014 14:03 Vastaus kommenttiin #67\nTalous täytyisi selkeämmin linkittää vain yhdeksi kiinteäksi osaksi yhteiskunnallisen kehityksen ja yhteiskuntatieteiden kokonaisuutta, eli näitä viitekehyksiä palvelemaan, mutta nythän on hommat mennyt aivan nurkinkurin, eli yhteiskunta palvelee vain taloutta, taloudelliseliitin loputonta voitontekoa. Samoin tekee poliittinen eliitti.\nJuhani Sademaa 30.1.2014 14:22 Vastaus kommenttiin #73\n"Talous täytyisi selkeämmin linkittää vain yhdeksi kiinteäksi osaksi yhteiskunnallisen kehityksen ja yhteiskuntatieteiden kokonaisuutta,.."\n"Yhteiskuntatieteiden kokonaisuus"? Jos tällainen olisikin olemassa, mutta se on yhtä fantasiaan kuuluva asia kuin tarina Roope Ankan nuoruudesta.\nJos yhteiskunta"tieteet" perustaisivat tieteellisyytensä luonnontieteiden perustaan, mm. ekologiaan, kvantitatiiviseen mallintamiseen ja havaintojen ja näiden mallien yhdistämiseen, silloin tällainen kokonaisuus voisi olla saavutettavissa. Minun ymmärtääkseni reduktionismi on näiden "tieteiden" piirissä edelleen kirosana. Siten mitään tällaista "yhteiskuntatieteiden kokonaisuutta" ei ole odotettavissa.\nTimo Sotikoff 30.1.2014 17:31 Vastaus kommenttiin #75\nNo joo, ehkä liian epämääräinen toteamus tosiaan. Lähinnä tarkoitin, ettei talous voi mitenkään toimia optimaalisesti irrallaan muusta yhteiskunnasta, tavallaan sitä tyystin huomioimatta. Nyt markkinoita ja mainontaa monesti luodaan aivan muuta reittiä ja näkökulmia kuin yhteiskunnan edistystä tavoittelevaa taustaa vasten, koska kyse on nyt vain rahanteosta, päämääränä.\nJuhani Sademaa 30.1.2014 17:50 Vastaus kommenttiin #84\nTietysti näin on.\nSusanna Kaukinen 30.1.2014 22:11 Vastaus kommenttiin #84\nSusanna Kaukinen 30.1.2014 21:56 Vastaus kommenttiin #75\nMielestäni tarkoitettiin sitä, että ei voida enää jatkaa sillä mallilla, että talouden ehdoilla tehdään kaikki päätökset. Talous on alistettava takaisin kansanvallan rengiksi, sen herran päivät on nyt nähty ja styrankiaksi todettu.\nSusanna Kaukinen 30.1.2014 21:53 Vastaus kommenttiin #73\nEliitti joutaa tunkiolle, koska ainoastaan pahentaa asioita. Valta kansalle ja hommiin tulee ryhtiä, kun motiivit on kansan motiiveja!\nPasi Viertola 31.1.2014 06:30\nKasvikunnan tuotteista (etanoli, biokaasu) poltettaessa vapautuva hiilidioksidi ei ole vahingollista.\nKasvit ottavat ilmasta hiilidioksidia ravinnokseen (yhteyttäminen). Hiilidioksidi kertyy sitten kasvin varsiin, juuriin ja lehtiin.\nKun kasvi poltetaan siitä vapautuu kasviin keräytynyt hiili hiilidioksidina ilmaan. Seuraavana kasvukautena kasvaa uusi kasvi, joka sitoo hiilidioksidin takaisin itseensä.\nTämän takia sanotaan, että biopolttoaineet ovat "hiilineutraaleja": ilmakehän hiilidioksi ei vähene eikä lisäänny kun poltetaan biomassasta tehtyjä polttoaineita.\nSen sijaan maaöljy on vuosimiljoonien aikana (ammoin kuolleista kasveista) kertynyttä hiiliyhdistettä. Kun sitä poltetaan, pitäisi kasvien määrän maapallolla lisääntyä vastaavasti, jotta sen sisältämä hiili sitoutuisi takaisin kasveihin. Ongelma on se, että maapallon metsät ovat pikemminkin vähentymässä kuin lisääntymässä.\nRiikka Söyring 30.1.2014 18:21\n"Nyt olisikin tärkeää nopeasti lopettaa öljyn monopoli kuljetuksissa."\nTuo on muuten yksi syy taloussotkuihin ja pankkihankaluuksiin. Saksalaiset pankit ovat lainoittaneet rahtiyhtiöitä ja rahtilaivojen rakentamista ehkä eniten maailmassa. Nyt kun ei kauppa käy, öljy kallistuu ja aika kuluu, laivojen tekniikka on vanhentunutta > paljon saatavia pankeilla...\nRomutusteollisuus tosin on alkanut kukoistaa :D\nSusanna Kaukinen 30.1.2014 22:16\nTuosta en ollut kuullutkaan.\nAlexander Holthoer 31.1.2014 09:24\nLisätään huomio öljynkuljetusreittien valvonnan monopolista. Se on käytännössä USA:n sotalaivueiden hallinnassa...\nAki Häkkilä 31.1.2014 10:06 Vastaus kommenttiin #142\nMinkälaisen laivaston haluaisit Suomen varustavan öljynkuljetusreittien valvontaan?\nTimo Isosaari 30.1.2014 11:20\nTämä on äärimmäisen kriittinen lisätekijä, kun otetaan huomioon että Suomen kansantalous on tuhoutumassa likipitäen kokonaan samanaikaisesti öljyhuipun kanssa.\nHallituksen toimista johtuen, seuraavien 4 vuoden aikana eläkkeistä ja sosiaaliturvasta on leikattava noin 40 %, kuten myös julkisen sektorin palkoista. Yksityinen puoli joustaa paljon laajemmalla skaalalla. Joillakin toimialoilla palkat voivat nousta, mutta suurimmalla osalla ne näivettyvät.\nRuokatuotantomme perustuu erittäin vahvasti öljyyn ja kaasuun. Kun sijoittajat pistävät rahansa näihin, loppuu suurimmalta osalta edellytykset oman auton käyttöön ja homma on taputeltu.\nKapitalismin puitteissa pelastuskeinoja ei ole. Ei ainuttakaan. Meidän on siirryttävä pikimmiten Talousdemokratiaan, mikä antaa tarvittavan pelivaran ja kehitysmahdollisuudet niin energian säästämiseen kuin hajautettujen ratkaisujen kehittämiseen.\nNämä ovat faktoja, joita emme voi paeta. FT Aki Järvinen on kerännyt jo vuosia sitten hyvän energiatietopaketin, josta hitaammankin pitäisi ymmärtää, että tässä ei nyt ole aikaa leikkimiseen. Akin sivuilla on myös hyviä talouteen liittyviä koosteita, www.samassaveneessa.info\nSusanna Kaukinen 30.1.2014 11:55\nKun tietää miten öljyriippuvainen ruoantuotanto on, se ei kyllä todellakaan vähennä huolenaiheita!\nJuhani Sademaa 30.1.2014 12:44\nMiksi Wärtsilä ei ostanut Rossilta aCat-oikeuksia, vaikka järjestelmä on ollut täysin tunnettu yli 3v ajan? Syynä ei ole voinut olla se, että 100% varmoja todisteita sen toimivuudesta ei ole, eikä myöskään tiedeyhteisön hyväksymää selitystä, teoriaa. Sen sijaan on vakuuttavia demoja ja Industrial Heat LCC pisti ne vielä uusiksi ja teki kaupat. Se ei voi voittaa, joka ei ota riskiä.\n"Even by the most conservative assumptions as to the errors in the measurements, the result is still one order of magnitude greater than conventional energy sources" [referring to energy output per unit of mass].\nJuhani Sademaa 30.1.2014 14:10\n"Kapitalismin puitteissa pelastuskeinoja ei ole. Ei ainuttakaan."\nKapitalismin puitteissa on mahdollista suurien, teknologisten edistysaskeleiden avulla voittaa aikaa, jotta järki voi voittaa.\n"Meidän on siirryttävä pikimmiten Talousdemokratiaan, mikä antaa tarvittavan pelivaran ja kehitysmahdollisuudet niin energian säästämiseen kuin hajautettujen ratkaisujen kehittämiseen."\nMutta siirrymmeko me? Henkinen kynnys on valtava. Jos vain 0,2% tajuaa siirtymisen tarpeellisuuden, siirtyminen on epärealistisempaa kuin noiden isojen, aikaa voittavien teknologisten tulosten toivominen.\nTimo Isosaari 30.1.2014 17:11\nValitettavasti näen pelivaran jo loppuneen ajan suhteen, jotta tekninen kehitys ehtisi palvella ennen romahdusta. Politiikka on aivan liian hidasliikkeinen korjaamaan läpimätää talousjärjestelmää, eikä siihen ole otettu vielä ensimmäistäkään kunnon askelta.\nNää pankkiunionihommat on pelkkää kosmeettista lepertelyä.\nMun näkemys on, että kansalaisaktivismin avulla Talousdemokratia saadaan käyttöön joko kansallisesti tai vähintäänkin paikallisena versiona alle kahdessa vuodessa, kunhan heitetään sääntökirjat helvettiin ja aletaan tekemään tosissaan töitä.\nEi meillä ole varaa odotella kädet ristissä enää päivääkään.\nTimo Sotikoff 30.1.2014 17:35 Vastaus kommenttiin #82\nTuo on todella hyvä asenne, ja tavallaan pienetkin paikalliset edistykselliset esimerkit voivat ponnahtaa esiin ja sitäkautta edetä muuallekin, synnyttää sitäkautta myös suurta - jos saadaan alkuun paikallinen media nostamaan niitä esiin. Mikään ponnistelu missään ei siis ole tämän suhteen turhaa.\nSusanna Kaukinen 30.1.2014 22:13 Vastaus kommenttiin #85\nKaikki ponnistelu on tärkeää. Me emme tiedä, mikä ja missä tulee olemaan se ensimmänen vallitsevan ajattelun läpimurtava tapahtuma, mutta me tiedämme, että ponnistelemalla kaikilla rintamilla me luomme sille mahdollisuuden purkautua monaalla, jolloin mahdollisuudet paranee.\nToisaalta, jos jossain tapahtuu jotain suotuisaa kehitystä, olemme kehityksen etulinjassa ja voimme nopeasti reagoida suotuisiin kehityksiin muualla.\nJuhani Sademaa 30.1.2014 17:45 Vastaus kommenttiin #82\n" kansalaisaktivismin avulla Talousdemokratia saadaan käyttöön joko kansallisesti tai vähintäänkin paikallisena versiona alle kahdessa vuodessa, kunhan heitetään sääntökirjat helvettiin ja aletaan tekemään tosissaan töitä."\nToivotaan. Tulen mukaan, kun näen konkreettisia ehdotuksia. Siihen asti kirjoitan romaaneita ja kehittelen konenäkö- ja robotiikkaprojektiani (vastapainoa toisilleen).\nKolme kriitistä asiaa:\n1. Tekninen kehitys.\n2. Poliittinen järjestelmä "korjaamassa läpimätää talousjärjestelmää"\n3. Kansalaisten kriittisen massan ymmärrys tilanteen vakavuudesta ja pakollisista toimenpiteistä.\nNäistä #1 on vähiten pullonkaula. En osaa sanoa kumpi on pahempi, #2 vai #3, koska ne ovat sidottu toisiinsa.\n"Valitettavasti näen pelivaran jo loppuneen ajan suhteen, jotta tekninen kehitys ehtisi palvella ennen romahdusta."\nEnergiatodellisuus ja älykäs IT voivat, ehkä, muuttaa pelin henkeä rajustu 10v kuluessa. Kansalaisymmärrys on jähmeämpää.\nJos IPU saisi 2015 edes kolme kansanedustajaa, sitten olisi toivoa kun olisi jalka oven välissä. Mutta hieman epäilen.\nSusanna Kaukinen 30.1.2014 22:15 Vastaus kommenttiin #86\nPolitiikka on todella yksi rintama, jolla pitää kamppailla vahvasti. Se ei kuitenkaan poissulje muuta suotuisaa tekemistä, kuten erilaisia yhteisöprojekteja, osuuskuntia ja muuta samanlaista demokratiaa. Omalla työpaikallani on jo nyt operatiivisessa toiminnassa demokratia käytössä, ollut jo jonkun vuoden.\nSusanna Kaukinen 30.1.2014 22:10 Vastaus kommenttiin #82\nNäin se menee. Eliitti on tilaisuutensa saanut ja sen hukannut.\nSusanna Kaukinen 30.1.2014 21:54\nMikään yhteiskunta ei kestä sitä, että 5% väestöstä aktiivisesti vastustaa sen johtoa. Näin katsoen tuon 0.2:n ei tarvitse kasvaa mihinkään 75%, että asioita voidaan muuttaa.\nMikko Saarinen 30.1.2014 11:40\nSe fossiilienergia, mitä ihminen tuottaa, on vain pikkiriikkisen pieni määrä siitä, mitä aurinko säteilee maahan. Suomenkin koko energiankäytön voisi tyydyttää muutema kilometri kanttiinsa pitkillä aurinkokennoilla, jos säteilyn kausivaihteluita voitaisiin tasoittaa jollain järkevällä keinolla.\nPuheet ihmisen aiheuttamasta ilmastonmuutoksesta on täyttä puppua. Vielä pupumpaa on puhua öljyn loppumisesta ja uudesta öljykriisistä. Siinä on vain käymässä niin, että öljy ei kohta ketään kiinosta, kun energiaa saa muualta halvemmalla.\nEsim. Suomessa vielä 20-30 vuotta sitten melkein jokainen torppa lämpesi halvalla öljyllä. Nyt ei KUKAAN laita uudistaloonsa öljykattilaa. Liikenne vielä toistaiseksi kulkee öljyllä, mutta sielläkin on tulossa raju siirtyminen kaasu- ja sähkökäyttöisiin autoihin. Öljyn kysyntä vain pienenee vuosi vuodelta.\nYhdysvallat lisää biopolttoaineiden tuotantoaan jolloin öljyn tarve liikenteessä vähenee. Kiinassa rakennetaan yksi uusi hiilivoimala kerran viikossa.\nÖljyalan keskusliiton mukaan USA:sta onkin tulossa maailman suurin öljytuottaja vuoteen 2017 mennessä ohi arabimaiden ja Venäjän ja nettovienti alkaa n. 20 vuoden kuluttua. Vain Kiinan ja kehittyvien maiden öljynkulutus pitää öljyn hintaa nykytasollaan.\nKorjaan hieman aikaisempaa sanomaani. Ei Suomeen aleta tuoda liuskekaasua vaan nesteytettyä maakaasua eli LNG:tä. Liuskekaasu on USA:ssa alentanut LNG:n hintaa ja ylikapasiteetin vuoksi sitä ollaan nyt dumppaamassa Eurooppaan putkikaasun vaihtoehdoksi ja Suomeakin kaavaillaan yhdeksi kaasuterminaalin paikaksi.\nUSA:n energiavarat riittävät sen omiksi tarpeiksi usean vuosisadan ajaksi ja vientiinkin sitä riittää. Nyt keskitytään halpaan liuskekaasuun ja kivihiili jää kalliimpana käyttämättä tulevaisuuden varalle. Energia on USA:ssa nyt niin halpaa, että jo kerran menetetty raskas teollisuus on siirtymässä takaisin jenkkeihin.\nSamaan aikaan Euroopassa rakennetaan lisää kallista tuulivoimaa, Saksa ja Ruotsi sulkee ydinvoimaloitaan, liuskekaasun poraus kielletään, biokaasukapasiteettia lisätään veronmaksajien tuella ja Eurooppa on yhä riippuvaisempi tuontienergiasta. Eurooppalaiset köyhtyvät kun vihertalebanien johdolla maailmaa pelastetaan milloin väestönkasvulta, milloin happosateilta. Nyt on menossa maailman pelastaminen ilmastomuutokselta ja rikkipäästöiltä. Jos vihreiden kotkotuksia ei maksa, niin taivas putoaa niskaamme.\nSusanna Kaukinen 30.1.2014 11:53\nVäitän tiedeyhteisön vahvaa konsensusta vastaan, kun väität, että ilmastonmuutos on puppua. Tuota väitettä ei ole mitään perusteltua syytä uskoa ja merkkejä ongelmista on vaikka kuinka paljon.\nAloita vaikka tästä listasta:\nTieteellisen ajattelun on oltava kaiken ajattelun taustalla, muutoin menemme pahasti harhaan.\nAuvo Rouvinen 30.1.2014 16:59\ntoi biopolttoaineiden tuottaminen vaatii kilowattia kohden 900 w öljyä. koska öljy toimii paremmalla hyötysuhteella, todellisuudessa jenkkien maissi alkoholi on vain tukea viljelijöille, 30% energiasta heitetään hukkaan.\njos jenkit älyäis ite sen kaasunsa käyttää, siinä olisi järkeä. eivät vaan älyä ja lisäksi vievät hiiltäkin ulos. myyvä ilmaiseksi kaasunsa, kuolevat sitten nälkään kun huomataan että sitä ei saa millään hinnalla. ne on ilmiömäisen kyvykkäitä tuhoamaan omat resurssinsa. johtuu siitä että väestö on elintasopakolaisia euroopasta. täällä jokainen on omistanut maansa 300 v ja tietää että niitä ei kannata tuhota. jenkit viikon. eivät ymmärrä jatkuvuutta.\nja mä en ihan kaikessa nielisi öljyalan keskusliiton juttuja. ne tarjos mullekkin duunia kun kuulivat kuinka sujuvasti puhuin pubis virheetöntä natsia muutama vakaumuksellisen kansallissosialistin kanssa kinatessa. (mä aina väittelen vastustajan käsitteillä ja totuuksilla.)\nbiokaasu ilmeisesti olisi ainoa järkevä tapa tuottaa kaasua. joko jätteestä tai levällä koeputkessa. tarviis vaan kehittää systeemi.\nSusanna Kaukinen 30.1.2014 22:03\nJep, jos joku maa omaa kulttuurissaan syvän kyvyttömyyden minkäänlaiseen suunnitelmalliseen taloudenhoitoon, on USA kyllä huippukandidaatti tähän rooliin. Varmasti myyvät arteensa, aivan varmasti.\nJuha Kinnunen 31.1.2014 10:06\n"toi biopolttoaineiden tuottaminen vaatii kilowattia kohden 900 w öljyä."\nEi koske kaikkia biopolttoaineita. On aika monta muuttujaa, jotka vaikuttavat tuohon suhteeseen.\nUSAlaisen maissietanolin kohdalla mainitsemasi suhde pitää kuta kuinkin paikkansa.\nJouko Koskinen 30.1.2014 12:53\n'Ilmastonmuutos' on siis ihmisen syytä -- mm. metaanikuplat aiheutuu aamun hesarin sivun varomattomasta kääntelystä kahvipöydässä?\nOrbitaaliset lait ja Auringon muutokset voidaan kuitata vaihtamalla kapialistinen markkinatalous kommunistiseen markkinnatalouteen?\nMitä eroa niillä muuten on?\nps. Ruotsi on liki tuplannut ydinvoimansa tällä vuosituhannella.\nSuomi on täysin riipuuvainen ydinsähköstä.\nSusanna Kaukinen 30.1.2014 13:03\nTieteellinen konsensus on, että ilmastonmuutos on ihmisen aiheuttamaa merkittävältä osin. Minulla ei ole pokkaa väittää maailmanlaajuiselle tiedeyhteisön yhteisymmärrykselle vastaan. Sen sijaan fossiilikapitalismin lobbareilla tuntuu olevan, sillä he laittavat miljardi dollaria vuodessa propagandaan johtaakseen yleisöä harhaan. Lienee selvää, ketä tässä on viisasta kuunnella. Tuskin tätä Heartland Institute-osastoa, joka on aiemmin tehny "tutkimuksia" tupakkateollisuudelle "osoittaakseen", ettei tupakka aiheuta syöpää.\nAurinko jo kiertoradan muutokset eivät selitä ilmastonmuutosta:\nSusanna Kaukinen 30.1.2014 13:09\nMarkkinataloutta voidaan muuttaa hyvin monella tavalla. Esimerkkeinä vaikkapa talousdemokratia  ja osallisuustalous . Jos ei pelkää suunnitelmataloutta, resurssipohjainen talous  on sekin yksi vaihtoehto.\nVaihtoehtoja on ihan oikeasti paljon ja me käytämme suurin piirtein huonointa kuviteltavissa olevaa talousmallia, joka tuottaa jatkuvasti talouskuplia ja -lamoja, joista aina kärsivät eniten heikoimmat.\nMyös ikuisen kasvun tarve kapitalistisessa markkinataloudessa on mieletön ja on aiheuttanut erittäin suuria ongelmia planeettamme elinkelpoisuudelle.\nMuutama ongelma joista olen kirjoittanut aiemmin, joita ei ole pystytty ratkaisemaan kapitalistisen markkinatalouden puitteissa:\nEn ole henkilökohtaisesti suunnitelmatalouden kovinkaan suuri ystävä, mutta on olennaista silti mainita, että sen ongelmat mennessä maailmassa olisi nykyisin helppoa ratkoa sittemmin kehittyneen tietotekniikan avulla.\nSusanna Kaukinen 30.1.2014 13:13\nKuinka paljon prosentuaalisesti Suomessa ja Ruotsissa käytetään ydinvoimaa? Oletko seurannut sitä miten totaalisen pieleen Olkiluoto 3 on mennyt? Oletko ajatellut, että siihen sidotut investoinnit estää aivan valtavan määrän uusiutuviin energianlähteisiin panostamista ja niiden kehitystyötä?\nHenkilökohtaisesti vastustan ydinvoimaa, koska:\n#1. suuret voimalaprojektit eivät koskaan pysy aikataulussa tahi budjetissa ja siten ydinvoima on kallista\n#2. ydinjätteen loppusijoittelua ei vieläkään ole onnistuttu toteuttamaan missään uskottavasti. Jos vaikka keinoja olisikin, niitä ei kukaan oikeasti käytä.\n#3. suurin syy vastahankaisuuteeni on juuri se, että suuret ydinvoimalaprojektit sitovat kaikki investoinnit niihin ja nopeammin kehittyvät uusiutuvat energianlähteet jäävät tuotekehittämättä ja käyttöönottamatta, kun rahat on kiinni näissä mammuttiprojekteissa\nJouko Koskinen 30.1.2014 14:10\nHenkilökohtaisesti vastustan energiapolitiikan (LOL!) käyttöä harhauttavaan ääntenkalasteluun.\n#1 - Ruotsi - ydinsähköä n. 40% - Suomi tällä hetkellä yli 4000 MW tuonti huomioiden = 35%. LO1 oli myös proto jota tehtiin yli 10 vuotta. Haukkunut hintansa moninkerroin ja säästänyt 'uusiutuvia' valtavasti. OL3 valmistuu kyllä. Mites ne tuulipuistot . . .\n#2 kts. alempana -- mihin muuten leviää fossiilien aktinidit?\n#3 Juuri niin -- eikös olekin hienoa että britikin saavat ydinvoimaa sademetsistä rahdatun hakkeen korvaajaksi. Metsät ovat maapallon keuhkot.\nSusanna Kaukinen 30.1.2014 21:43 Vastaus kommenttiin #70\nRuotsin energiantuotannosta uusiutuvaa on 48%. Ihmetyttää, miksi painotat nimenomaan ydinvoimaa, vaikka sen kanssa on aivan huomattavia ongelmia, kuten sanoin. OL3 on täysi katastorfi ja voi vain kauhistella sitä, mitä vastaavanlaisella investoinnilla oltaisiin voitu saada uusiutuviin sijoittamalla ja miten paljon paremmat mahdollisuudet se olisi antanut energiantuotannon hajauttamiseen.\nJouko Koskinen 30.1.2014 23:18 Vastaus kommenttiin #101\nEn painota mitään - olenpahan vain ollut ajamassa silloista Suomen suurinta hiilivoimalaa. Näin miten viiskymppiset konemestarit kuukahtaa keuhkosyöpään muutaman viikon varoitusajalla. Sen ajan sädehoito oli hurjaa touhua, kyllä säteily toimii paremmin reaktorissa.\nTuulivoimatyöpaikan hinta 1,3 miljoonaa euroa\nSuomi tukee tuulivoiman rakentamista avokätisesti verovaroilla. Kahden miljardin euron tuella tuulivoima-alalle saadaan Suomessa luotua vain noin 1 600 vakituista työpaikkaa. Yhden työpaikan hinnaksi tulee siis 1,3 miljoonaa euroa. Kannattaisikohan tuo raha mieluummin laittaa kotimaisen metsäenergian tai vaikka suomalaisen teräsyhtiön tuottamien aurinkopaneelikattojen tukemiseen? kysyy Kalevi Nikula.""\nSuomen konepajateollisuus kykenisi kyllä tekemään vientiin tuulivoimalan osia ja tarvikkeita mutta Kiina, E-Korea ja Saksa tekevät ne halvemmalla. Tanskan Donk Energy hoippuu konkurssin partaalla ja osakkaat ovat nyt uutisten mukaan myyneet kelvolliset osat jenkeille.\nSaksassa aurinkosähkön tukia on pudotettu rajusti koska sielläkään ei ole varaa moiseen - miten sitten Suomella olisi..\nMiksi itse podet ydinfobiaa vaikka selvät numerot lyödään pöytään.\nOL3 valmistuu oikein sopivasti noususuhdanteen alkuun kuten aikoinaan Loviisan voimalat. Kyllähän se ruotsalaisia harmittaa - samoin hiilikauppiaita.\nPuheet lähisähköstä ovat yhtä harhaisia. Siitä on nyt karmeita kokemuksia uusiutuvien ihmemaa Espanjassa.\nTanskassa Anholtin jättituulipuistohanke jää kesken verkon hinnan takia. Hajallaan olevat myllyt pitää ensi yhdistää HVDC asemaan. Se on kerrostalon kokoinen transistoriradio. Ja sitten samanmoinen pikku tyristoritoosa merikaapelin toiseen päähän jonka jälkeen vielä jakeluverkko.\nKymmenesosalla saisi samantehoisen ydinvoimalan tuon kuluttajanpuoleisen toosan paikalle. Myös merituulivoimalat kärsivät samasta eilähisähköä ongelmasta.\nSusanna Kaukinen 31.1.2014 00:28 Vastaus kommenttiin #122\nSelitin mielestäni aika aukottomasti miksen pidä ydinvoimasta:\n#1. pitkä investointi\n#2. suuret projektit => ylittää aina kulut\n#3. ydinjätteen loppusijoittelu laiminlyödään jatkuvasti\n(#4. uraanin louhinta ja kuljetus, haitat)\nEDIT: "Currently no options have been able to demonstrate that waste will remain isolated from the environment over the tens to hundreds of thousands of years. There is no reliable method to warn future generations about the existence of nuclear waste dumps."\nAuvo Rouvinen 31.1.2014 00:28 Vastaus kommenttiin #129\nmonopoli. silloin kun ruotsin ydinvoimalat seisoi talvella huollossa, se maksoi kuluttajille 5 miljardia euroa kohonneena hintana. (pörssisähkö, hinta seuraa kalleinta kilowattia)\nsamat firmat jotka omisti ydinvoimaloita, omisti ne hiilipannut jotka teki sen voiton.\nsama juttu kun enron kaliforniassa. sähköpula, mummot kuoli hisseihin ja kuumiin mökkeihin, meklarit ajo voimaloita alas että maksimoi hinnan.\nHannu Töyri 30.1.2014 13:20\nRatkaisu tähän on kehittyvä ydinvoima.\nYdinvoima on kehittyvä energiantuotantomuoto. Neljännen polven ydinvoimalat pystyvät käyttämään nykyisten ydinvoimaloiden jäämät hyväkseen ja ovat ylipäätänsä n. 100 kertaa energiatehokkaampia kuin nykyiset ja lisäksi pystyvät käyttämään useampia raaka-aineita, joista Torium on yksi merkittävimpiä mm. siksi, että sitä on niin paljon.\nEikö se ole hienoa kun päästään eroon nykyisten ydinvoimaloiden jätteistä?\nAuvo Rouvinen 30.1.2014 17:04\njoo kyllä uusia malleja pitää kehittää. saas nyt nähdä koska saavat toimimaan.\nvaltion kannattaisi muutama miljardi sijoittaa perustutkimukseen. luulisin että 10 riittäisi, saisi yhden koevoimalankin ehkä aikaan.\nhomma nimi vaan on. yhdistetty kaukolämpö + sähkö toimii jo nyt ja on hajautettu. itsesäätöinen, sähkön tuotto kasvaa kulutuksen mukaan. hyötysuhde 90% luokkaa.\nSusanna Kaukinen 30.1.2014 21:38\nEnergiantuotannon pitäisi olla hajautettua, koska on kestämätön tilanne, että joku Stalin-Katainen voi yhdestä vivusta vetää suomalaisilta sähkön ja lämmön poikki kovimpien pakkasten aikana.\nTilaisuus kun tuppaa tekemään varkaan.\nHannu Töyri 31.1.2014 00:19 Vastaus kommenttiin #100\nNo ei se Katainen ole ikuisesti Suomen pääministeri ja kai se riippuu omistussuhteista kuka pääsee kääntämään mitäkin vipua. Osuuskunta voisi olla hyvä omistajavaihtoehto ydinvoimalalle. Ei siitä ole kauaa kun käytii julkisuudessa keskustelua pienydinvoimaloista. Onhan niitä jäänmurtajissakin\nSusanna Kaukinen 30.1.2014 21:36\nOlen sikäli aika käytännöllinen ihminen, että uskon kun näen. Fuusiotakin on luvattu vuosikausia ja silti nykyinen ydinvoimalatekniikka on edelleen kestämättömän kallista eikä täytä mitään siedettävää kestävyyden tai ympäristöystävällisyyden kriteeriä, kun katsotaan voimalaa ja sen jätteitä koko elinkaaren yli.\nJouko Koskinen 30.1.2014 23:37\nSe kun ei toistamisesta muuta kuin pahenee. Ydinvoma on koskivoiman jälkeen huokeinta ja haitattominta energiaa nimenomaan KOKO ketju huomioiden.\nJos ns. jäte halutaan loppusijoittaa turvallisesti, on siihen varatut rahat jo huomioitu sähkön hinnassa ja rahastoitu.Eikä kysymys ole määrällinen vaan laadullinen. Samaan onkaloon voidaan sijoittaa parin voimalan lisäksi sadan voimalan tuotteet.\nRetoriikan oppitunti on aina paikallaan poliitikolle:\nVoidaan luvata vaikka vetyputki Auringosta . . . mutta . .\nSusanna Kaukinen 31.1.2014 00:18 Vastaus kommenttiin #123\nMuistaakseni uraania riittää tyyliin 20-40 vuodeksi, vai miten se meni, tietänet suorilta? Siitä ei ole kauaakaan kun Ruotsissa muka kestävät ydinjätekanisterit todettiin viallisiksi.\nBTW. En pidä itseäni politiikkona, vaan kansalaisena, joka käyttää sen puheenvuoron, joka jokaiselle kuuluu.\nTimo Isosaari 30.1.2014 17:22\nEri energiamuotoja on toki tarjolla ja niitä pitäisi kehittää tasapainoisen pitkäjänteisesti.\nOngelma ei olekaan niissä, vaan kunkin henkilökohtaisessa kyvyssä hankkia sitä energiaa tai niitä vaihtoehtoisella energialla toimivia vehkeitä sopivassa suhteessa, saati sitten haukkaamaan kelvollisen osan näiden vempeleiden valmistuksesta.\nTeknisesti kaikki on mahdollista, mutta talous tuhoutuu näiden kuplien maksuun ja helvetin huonosti hoidettuun talouspolitiikkaan.\nSusanna Kaukinen 30.1.2014 21:35\nAika lailla sen järki sanoo, että uusiutuvat energianlähteet ovat kestäviä.\nRiikka Söyring 30.1.2014 18:22\nIlmastonmuutos taikka ei, en näe mitään syytä jatkaa tuhlailua ja ympäristön tuhoamista.\nMikko Saarinen 30.1.2014 19:22\nTuo onkin aivan eri asia kuin puhua konsensustieteestä. Sellaista kun ei ole olemassa. Tieteessä kun yksi henkilö aina muuttaa kaiken.\n99,9 tiedemiestä sadasta uskoi keskiajalle saakka että maapallo on litteä, vaikka jo 500-luvulla "skeptikko" matemaatikko Pythagoras uskoi maapallon olevan todellisuudessa pyöreä. P.S. Puhuttiinko siihen maailman aikaan "maalätystä"?\n99,9 tiedemiestä sadasta uskoi auringon kiertävän maata, kunnes "skeptikko" pappi Nikolaus Kopernikus todisti asian olevan päinvastoin. Tosin vasta sata vuotta myöhemmin loput 99,9 prosenttia tiedemieheistä saatiin muuttamaan mieltään, kun 1600-luvulla Galileo Galilei nostia asian uudelleen esille.\nIlmastotieteessä käy todennäköisesti samoin. Vasta vuonna 2100 viimeinenkin ilmastotieteilijä tunnustaa tosiasiat ja myöntää että ilmaston lämpenemisen sijaan ilmasto alkoikin vuoden 1997 jälkeen jäähtyä.\nSusanna Kaukinen 30.1.2014 21:34\nEi, ei todellakaan "käy todennäköisesti samoin". Mitä todennäköisimmin olet väärässä. Väitteidesi linna on rakennettu ilmastonmuutosdenialistien propagandan suolle ja se on jo vajomassa.\nMikko Saarinen 30.1.2014 19:21\nSusanna Kaukinen 30.1.2014 21:32\nSusanna Kaukinen 30.1.2014 21:31\nOlen aivan samaa mieltä. Silti uskon enemmän tiedemiesten näkemykseen ja selkärankaan Hearland Instituten kaltaista propagandalafkojen yli.\nMikko Saarinen 30.1.2014 22:14\nEi ole väärin uskoa tiedemiesten enemmistöä ja vaikkapa sitä, että maa on litteä kuin pannukakku. Ja jos taivaalle katsoo, niin äkkiseltään luulisi, että aurinko tosiaan kiertää maata.\nIlmastotieteilijöiden ennusteita on vaikea todentaa, kun niihin käytetty data mystisesti "ruhoutui". Olemme siis täysin uskon varassa. Sen verran tiedämme, että viimeisten 16 vuoden ajalta ennusteet ovat menneet täydellisesti pieleen. Olen kuitenkin valmis antamaan ilmastomalleille 5-10 vuotta lisäaikaa, mutta jos sen jälkeen ennusteen edeleen menevät pieleen, niin IPCC pitää välittömästi lakkauttaa ja Suomessa Ilmatieteen laitoksen johto (Talas et co.) ja sinne pesiytynyt ilmastotutkijoiden iso lauma potkia pellolle ja asettaa syytteeseen mahdollisesta verovarojen huijauksesta.\nSusanna Kaukinen 31.1.2014 00:19 Vastaus kommenttiin #116\nJos navat sulaa ja meret lämpenee, myrskyt paheen, kuivuudet ja tulvat lisääntyy - mikä osa tästä nyt on epäselvää?\nMikko Saarinen 31.1.2014 01:53 Vastaus kommenttiin #132\nMolemmilla navoilla on nyt enemmän lunta ja jäätä kuin miesmuistiin. Tutkijatkin ykkättyivät, kun ennusteiden mukaan pohjoisnavan piti olla jo sulana. Etelänavalla laivat jäi kiinni metrien paksuiseen jäähän kun ennusteet menivät pieleen.\nMyrskyjä, vedenpaisinuksia, tulvia jne. on aina ollut ja tulee aina olemaan. Hurrikaani Katrinan tuhon jälkeen vuonna 2005 ilmastotieteilijät ennustivat, että myrkyt tulevat tästä vain pahenemaan lähivuosina. Mutta kuinka sitten kävikään? Nämä maailmanlopun ennustajay ja sillä rahastsjat saivat jällreen kerran turpiinsa. Katriinaa seuranneina vuosina ei koskaan ole ollut yhtä rauhallista hurrikaanirintamalla.\nTeillä maailmanlopun ennustajilla vain adjektiivit loppuvat kesken. Ilmastotutkijoilla on kuitenkin puolellaan se etu, että vähäluminen ja lämmin talvi puhuu ilmastomuutoksen puolesta, mutta niin tekee myös kylmä ja runsasluminen talvi. Toisaalta hirmumyrskyt puhuvat ilmastomuutoksen puolesta, mutta toisaalta myös pitkät rauhalliset jaksot.\nIlmaston lämpeneminen tai ilmastomuutos, kuten nykyään pitää sanoa, on kuin kameleontti, joka vaihtaa väriään tausta mukaan. Nyt kun ilmaston lämpeneminen on pysähtynyt 15 vuoden ajaksi, niin suojaväri on taas vaihtunut ja lämpö meneekin meriin, vaikka kukaan ei ole pystynyt mittauksilla osoittamaan sitä todeksi. No mereen sitä lämpöä mahtuu...\nJouko Koskinen 30.1.2014 23:42\n11:1\tMutta usko on luja luottamus siihen, mitä toivotaan, ojentautuminen sen mukaan, mikä ei näy.\nSusanna Kaukinen 31.1.2014 00:20 Vastaus kommenttiin #124\nMmm. Mulla ei todellakaan ole syytä toivoa tai haluta uskoa sitä, mikä on mun käsitys nykytilanteesta.\nJouko Koskinen 2.2.2014 20:35 Vastaus kommenttiin #133\nUsko on hieno homma ellei se sulje silmiä tosiasioilta. Sitä toki tapahtuu kaikissa poliittisissa liikkeissä. Kaikenpolttamiseen uskovat ovat yhtä vaarallisia oikealla ja vasemmalla.\nOlemmehan taas polttamassa koko globaalin vuotuisen biotuoton jo elokuuhun mennessä muka ikuisesti uusiutuvana.\nHuikein huuli on uraanin ja muiden energiafissiilien loppuminen muutamassa vuosikymmenessä.\nYou can get the Word version of this ‘summary for policy makers’ here. Print this, read it. Send the link to others who you think are currently ignorant of this prospect (either through not appreciating what Gen IV nuclear means, or because they’ve never heard of it!). Print out copies and hand it to them. This sort of information must be more widely known, appreciated, discussed and debated. It’s critical, and we’re all running out of time. The public dialogue on this matter must begin in earnest . . .\nTunnetut helposi hyödynnettävät toriumvarat riittävät kaikkeen energiantarpeeseen tuhansiksi vuosiksi. Todellisuudessa maapallo muuttuu elinkelvottomaksi hiekkaerämaaksi uusiutuvuus -uskonnon polttouhrien vuoksi. http://timouotila.puheenvuoro.uusisuomi.fi/159651-...\nAki Häkkilä 30.1.2014 23:44\nJos ei vielä ollut tiedossa, Kiinan miljardi ihmistä ovat harpponeet EU-keskiarvon kiinni nuppiakohden tuotetussa CO2:ssa (Kiina 7.1 tonnia per nenä, EU 7.4 tonnia per nenä, 2012 lukuja).\n1. Australia 18,8 tn per capita\n2. USA 16,4 tn\n3. Saudi Arabia 16,2 tn\n4. Kanada 16,0 tn\n5. Etelä-Korea 13,0 tn\n7. Venäjä 12,4 tn\n8. Taiwan 11,8 tn\nKiina puski 9900 miljoonaa tonnia CO2:sta vuonna 2012, USA 5200 milj. tn (pudotusta 4% edellisvuodesta), EU 3700 milj. tn.\nSusanna Kaukinen 31.1.2014 00:23\nMistä nuo luvut on?\nAki Häkkilä 31.1.2014 07:06\nPBL Netherlands Environmental Assessment Agency and\nEuropean Commission, Joint Research Centre, Institute for Environment and Sustainability\nSuuri osa Full Reportin viimeisestä Annex A:n taulukosta juuri ennen viitetietoja. USA:n 4% vähennys löytyy alkupäästä tekstistä.\nCO2 per capita lukuja myös EDGARin sivustolta\nAuvo Rouvinen 31.1.2014 00:32\nootahan kun jokainen kiinalainen hummelin ostaa. sit käy saudeis aavikko vajoo. saattaa merenpinta laskea kun vesi täyttää öljy onkalot.\nSimon Wahlroos 31.1.2014 03:40\nHarhainen blogi Susannalta tällä kertaa. Pian joutuvat arabiöljyntuottajat laihdutuskuurille ja myyvät loistoautonsakkin Dubaista kun Australiasta on löytynyt massiivinen öljyesiintymä.\nAfrikka - markkinataloutta vai kehitysapua?


Ennakko: Kätevä kätkötila laivan portaikon takana - löytyykö mitään? | Ruutu\nEnnakko: Kätevä kätkötila laivan portaikon takana - löytyykö mitään?\ntoday 15.10.2014 klo 16.04\nSuomen Tullin Savo-Karjalan liikkuvan ryhmän Anita ja Kati ovat löytäneet tarkastettavasta laivasta epäilyttävän tilan, mutta mahdutaanko sinne tarkastamaan? Entä löytyykö tilasta mitään? Suomen Tulli Jimillä keskiviikkoisin klo 21.00.\nSuomen Tullin suuri yleisön suosikki huumekoira Dani rikkoi virstanpylvään – katso juhlavideo!\nSuomen Tulli 9.4.2015\nKatso mitä kaikkea lentokentän Tullin takavarikkohuoneesta löytyykään: sähkölamauttimia, käärmeitä viinapullossa, heittotähtiä!\nSuomen Tulli 27.11.2014\nHuumekoira Dani on usein ratkaisevassa roolissa huumausainekätköjen paljastuksissa - katso erikoisimmat huijausyritykset!\nSuomen Tulli 19.11.2014\nNäin se savukekätkö löydetään - auto atomeiksi ja endoskooppikin mukaan!\nSuomen Tulli 12.11.2014\nVenäläistyttöjen viinat takavarikoidaan Nuijamaalla\nSuomen Tulli 29.10.2014\nSuomen Tulli 15.10.2014\nEnnakko: Kovia huumeita kiinni postitullissa\nSuomen Tulli 8.10.2014\nValuutanvalvontaoperaation paras työntekijä palkitaan erikoisella herkulla - onko palkittu tyytyväinen saamaansa?\nSuomen Tulli 1.10.2014\nSöpö pieni koira varastaa Lolan ja Tonin huomion Länsisatamassa: "Ei voi olla paha, jos on noin sulonen koira sylissä!"\nTältä näyttää ajoneuvokätkö, johon on tungettu 33 kiloa huumausaineita!\nSuomen Tulli 24.9.2014\nMoskovan mummo kulkee vastavirtaan tullissa - tällä kertaa joustoa löytyy mutta tietenkin valvotusti!\nNettiennakko: Miksi tämä nainen käyttäytyy kuin salakuljettaja?\nSuomen Tulli 17.9.2014\nLentotullilla ja kiinalaismatkaajilla yhteinen kieli hakusessa: "Siis mukana miljoona dollaria!?"\nSuomen Tulli 10.9.2014\nSuomen Tullin kolmas kausi alkaa 10. syyskuuta – tätä on luvassa!\nSuomen Tulli 2.9.2014\nSuomen Tulli 1.9.2014\nAggressiivisesti käyttäytyvä asiakas laittaa tullimiehen koville – katso video!\nSuomen Tulli 25.11.2013\nTullikoira narauttaa ammattimaisen luottokorttihuijarin – katso video!\nSuomen Tulli 11.11.2013\nKäsittämättömän taidokas huumekoira nappaa kiinni lukuisia huumausainekuljetuksia ennätysajassa – katso video!\nSuomen Tulli 21.10.2013\nHuumekoira käräyttää salaattikuriirin – katso video!\nSuomen Tulli 14.10.2013


Feikki Septum Princess Cut - Savanni.com\nFeikki Septum Princess Cut\nKaunis kimalteleva princess cut feikki septum-koru. Aidon septum-lävistyksen näköinen feikki septum-koru ei tarvitse reikää.\nTämä näyttävä feikki clip-on septum-koru on aidon septum-lävistyksen näköinen, mutta ei tarvitse reikää. Tällä upealla klipsillä toimivalla feikki septumilla voit käyttää septum-korua ilman lävistystä. Feikki septum-koru on helppo ja miellyttävä käyttää eikä feikki septum-koru purista tai paina nenässä. Feikki septum-koru asetetaan nenään paikoilleen laittamalla se septumin ohuesta yläkohdasta ja liu’uttamalla se alas septumin paksumpaan kohtaan, jolloin se jää nenään kiinni roikkumaan septumiin.\nTämän näyttävän princess cut feikki septum-korun keskimmäinen kimalteleva kivi on suurin ja kivet pienenevät septum-korun reunoja kohti tuoden septum-koruun tiaramaisen vaikutelman. Tämä upea feikki septum-koru viimeistelee tyylisi täydellisesti. Feikki septumin materiaalina on nikkelivapaa brass rhodium. Feikki septum-korun koko on noin 15mm x 17mm.


Naistenviikko: Naiskuva Estelle Maskamen teoksessa DIMILY - Rakastan\nGummerus 2016 (2015)\nTunnelma: Iih! Teini-ihanaa!\nKuuntele: Diandra - Paha poika\nDIMILY - Rakastan on kertomus Edenistä, joka muuttaa kesäksi isänsä luokse, saa uuden perheen ja rakastuu.\nLuokittelen tämän romaanin teinieskapismiin. Edenin ja Tylerin tarina on nuoren tytön päiväuni siitä, miten suositusta, kurittomasta ja pahasta pojasta voi kesyttää rakastettavan, herkän pojan. Se on teini-ikäisen pakoa todellisesta maailmasta tarinoihin, jossa oikea ihastus kestää vaikeudet, taltuttaa rajuimmatkin luonteet ja kutittaa vatsanpohjasta (sitä se tekee oikeassa elämässäkin). Miten muistankaan haaveilleeni samanlaisista tarinoista teini-ikäisenä!\nHitusen siirappisen salaisen ihastumistarinan ohella romaani on kuvaus siitä, mitä nuoruus ehkä on - tai mitä nuoret ajattelevat sen olevan (minulle se ei koskaan ollut seuraavaa). DIMILY on tarina ystävistä, sosiaalisuudesta, suosiosta, bileistä, alkoholeista, pojista ja suudelmista.\nDIMILY:stä ei voi olla huomaamatta, miten amerikkalainen kulttuuri vaikuttaa nykyään kaikkialla. Oikeastaan yllättää, että kirjailija on skotlantilainen. Suomalaislukijalle romaanin alkutilanne voi olla vähän karkottavakin, kun Eden saapuu ujona uudelle paikkakunnalle mutta syöksyy saman tien sosiaalisiin piireihin, lähtee bileisiin ja muuttaa luontevasti käytöstään niin, ettei alkoholin juominen tunnu millään tavalla kummeksittavalta. Päinvastoin: kännissä oleminen on välillä tosi hauskaa!\nDIMILY on kuvaus ihastumisesta, rakastumisesta ja ihmissuhteista. Nämä teemat ovat romaanin vahvuuksia, ja ihmissuhdekuviot koukuttavat. Maskame käsittelee taidokkaasti asioita, jotka ovat nuorelle tärkeitä, mutta mitä pidemmälle kirjaa luin naisnäkökulma mielessäni, sitä enemmän minusta tuntui, ettei Edenin ideaalisuus kestä kriittistä avaamista.\nDIMILY noudattaa vanhaa myyttiä ujosta, viattomasta tytöstä ja rasavillistä, pahasta pojasta. Juuri näihin rooleihin Eden ja Tyler asettuvat. Eden on kotoisin pieneltä paikkakunnalta, ei ole tottunut deittailemaan eikä varsinkaan käyttämään alkoholia. Tyler on taas on turmeltunut ja päihdekoukussa. Hän mesoaa ja hallitsee ympäristöään miten tahtoo. Jännite kirjassa rakentuu siihen, miten Eden ja Tyler toistensa vastakohtina pystyvät löytämään toisensa.\nEn voi kieltää, etteikö Edenin ja Tylerin tarina olisi koukuttava. Luin romaania lähes pakkomielteisesti ja tiedän, että olisin ihastunut tähän nuorena. Ihastuin ihan vähän nytkin. Kiltin tytön ja pahan pojan suhdetta seuratessani en kuitenkaan voinut olla ajattelematta: tätäkö nuorille syötetään hyväksyttävänä? Tyler vie Edenin huumebileisiin, pitää ranteita kiinni niin, että sattuu, karjuu täysillä ja lyö kätensä seinään Edenin pään vierelle. Lukijalle on koko ajan selvää, että Eden pystyy raottamaan Tylerin kovaa luonnetta ja kesyttämään tätä, mutta onko se mahdollista tosielämässä? Kannattaako nuoren lähteä sellaiseen? Mikä paha poika -myytissä viehättää? Miksi media toistaa väitettä siitä, että naiset rakastuvat renttuihin ja tekee siitä siten hyväksyttävää ja ihailtavaa?\nElääkö nainen miehelle?\nNaiskuvaa pohtiessa onkin vaikea olla analysoimatta myös mieskuvaa. Millaisia miehiä DIMILY:ssä palvotaan? He ovat komeita, lihaksikkaita adoniksia: heillä on valtaa, mainetta ja itsepäisyyttä. He ovat suosittuja ja omanarvontuntoisia. Tytön tehtävänä on laittautua kauniiksi ja tuntea itsensä seksikkääksi:\n"Ehkä minä kerrankin näytän seksikkäältä ja ehkä minä todellä pidän tyydytyksen tunteesta, jonka tuosta ajatuksesta saan. Tuntuu viimeinkin siltä, että kuulun joukkoon."\nOn helppo samastua tunteeseen, kun säärikarvat ovat ajamatta. On kuitenkin ongelmallista tehdä tämä ongelma näkyväksi: samalla Maskame kirjoittaa auki sen, että on ok murehtia ajamattomista säärikarvoista. Nuoret! Halojaa! On myös ihan ok jättää säärikarvat ajamatta. Tuntuu pahalta, jos nuorten maailma on täynnä niin paljon ulkonäköpaineita kuin mitä Maskamen romaani antaa olettaa.\nTyttö on myös empaattinen hoitaja, joka lääkitsee turmeltuneen pojan vammoja, lohduttaa tätä ja koskettaa hellästi myös silloin, kun poika osoittaa väkivaltaisia kiihtymyksen merkkejä. Suudelmissa tuntuu viha, mutta se vain kiihottaa. Tällaistako rakkaus on, kyselin itseltäni. Tällaiseksiko nuoret sen käsittävät? Päiväunitarinat on ihania ja niillä on oma sijansa nuoren elämässä, mutta niitä on osattava myös vastustaa.\nOnnettominta DIMILYn naiskuvassa on se, että vaikka Eden esitetään viattomana, alkoholikulttuuria kammoksuvana enkelityttönä, hän ei juuri vastusta bileisiin lähtemistä. Hänelle tuntuu riittävän se, mitä uuden kaupungin sosiaalinen piiri hänelle tarjoaa: ystävyyttä, bileitä ja poikia. Jäin kaipaamaan syvempää otetta Edenin elämään, vaikka sekä hänestä että Tyleristä paljastuu rosoisiakin puolia.\nEntä miksi pahoista pojista pitää kuoria herkkiä, vaikka herkkiä poikia olisi tarjolla ihan varmasti muutenkin? Kielletyn hedelmän houkutus on suuri, mutta omien kokemusteni jälkeen tuntuu, että Maskemen teoksen ihmissuhteet asettavat jopa kyseenalaisia normeja nuorien parisuhteille.\nDIMILY:ssä ihmissuhteet syntyvät kuin itsestään. Suomen hiljaisille joukkoon liittyminen ei ehkä olisi yhtä helppoa, mutta DIMILY:n maailmassa kaikki ovat amerikkalaiseen tapaan sosiaalisia. Edenin taustajoukot, Rachael, Meghan ja Tiffany, ovat kauniita, näyttäviä tyttöjä - ja niinpä heidät kuvataan ensiksi juuri ulkonäön kautta. Romaanista käy selväksi, mihin tyttöjen kuuluu käyttää aikaa: he laittautuvat yhdessä, shoppailevat, katselevat poikia ja koettavat olla mahdollisimman seksikkäitä. Vaikka pidin romaanista, ajattelin useasti, että Eleanor & Park ansaitsee rosoisuudellaan vielä enemmän kiitosta.\nDIMILY:n taustalla on äitihahmoja. Kiinnitin heihin huomiota jo kirjan alussa, jossa Edenin äiti kuvaillaan katkeroituneeksi, väsyneeksi eron uhriksi. Isät ovat syypäitä äidin onnettomuuteen, ja äidit eivät pääse elämässään eteenpäin. Vihanpuuskassaan Eden arvelee, että uusi äitipuoli on valittu parempien tiskaustaitojen tai mehevämmän murekkeen takia; Maskame paljastaa, että naisia arvioidaan yhä keittiötaitojen kautta - siis miehet arvioivat. Äidit tuntuvat saavan itselleen joko kiltin äidin (luuseriäidin) tai tiukkisäidin roolin.\nMaskamen romaani on sikälikin hyvä valinta naistenviikolle, että sen on kirjoittanut vuonna 1997 syntynyt nuori nainen. Takalieve kertoo Maskamen aloittaneen tarinan kirjoittamisen jo 13-vuotiaana. DIMILY on epäilemättä taidonnäyte nuorelta kirjoittajalta, se on kielellisesti sujuvaa - ja kauniisti suomennettu. Tarinassa on sopivasti naiiviutta ja lapsenomaisuutta (erityisesti mitä kirjan loppuun tulee), mikä hymyilyttää aikuista mutta taatusti kiinnostaa nuorta. Minusta tämä romaani osoittaa sen, minkä monesti viime vuonna työssänikin huomasin: kaikista vakuuttavinta ja innostavinta on, kun nuori puhuu nuorelle. Siitä Maskamea voi kiittää. Tarinana DIMILY on loistava, naiskuvaltaan - no, nuorten kannattaa suunnata siihen ajatuksia.\nToisaalla: Lukutoukan kulttuuriblogi, jossa todetaan, ettei kirja kuitenkana ihannoi alkoholikulttuuria vaan on sopivan paha ja vähän siloiteltu; Kirjakaapin avaimen Jonna päihitti ennakkoluulonsa ja vaikuttui, kun taas Vinttikamarissa tarina tuntui epäuskottavalta eikä jatkuva bilettäminen innostanut.\nLukijatar 18. heinäkuuta 2016 klo 12.30\nOikein hyviä huomioita asioista, jotka itseäni häiritsevät tämäntyyppisessä kirjallisuudessa. Tyyli ja tapahtumat voivat olla viihdyttäviä ja tunnelma menevä, mutta tekstistä läpi tunkeva ihmiskuva on usein ahdas, yksisilmäinen ja tunkkainen.\nSirri 18. heinäkuuta 2016 klo 21.44\nJuuri näin. Sinänsä tämäkin tarina on kiinnostava ja koukuttava, mutta tarkempi analyysi paljastaa äkkiä, miten kirjailija toistaa vanhoja, osin ahtaita ja ahdistavia, ihmiskuvia.\nMarikaOksa 18. heinäkuuta 2016 klo 13.52\nKiva juttu, vaikken kirjaa olekaan vielä lukenut. Alkoi tosin kiinnostaa kovasti - joskus on mukavaa ottaa näitä teinidraamoja :) aikuisten kirjojen väliin. Minulla on ollut tarkoitus tässä kesällä lukea juuri jotain tämmöistä mutta vielähän tässä ehtii... :)\nSirri 18. heinäkuuta 2016 klo 21.46\nTeinidraamat, tai ylipäätään nuortenromaanit, ovat hyvä lisä muun kaunokirjallisuuden ohessa. Näistä saa vähän tatsia nuorten ajatusmaailmaan, ja parhaimmillaan voi iloita siitä, miten ja millaisia asioita nuorille kirjallisuuden kautta välitetään (kyseisen teoksen kohdalla en välttämättä hurraa, vaikka arvaankin monen nuoren rakastuvan tähän sarjaan).


Pikametallia, Mr Simmons? | Puulaakirokkitähti\n← Dawn Patrolin kissapedot\nTatum Bros →\nPikametallia, Mr Simmons?\nKesällä 1987 näen Anthraxin Oulun Kuusrockissa. Sillä on minuun yhtä suuri vaikutus kuin Hurriganesilla oli viisivuotiaaseen pikkujätkään tai Saimaa-ilmiöllä vähän isompaan. Päätän perustaa pikametallibändin. Leopardipaita vaihtuu bermudashortseihin ja Dawn Patrol saa jäädä.\nTällä kertaa uskallan tarttua kitaraan, olen sentään tiiraillut soittajakavereiden sormia muutaman vuoden. Minulla on Morris-merkkinen halpa SG-kopio, jonka olen saanut vaihtokaupalla Panulta. Minä sain kitaran, Panu Manowarin levyn.\nLavakoreografiat olen ottanut haltuun jo edellistalvena. Painelin kotoa treenikämpille kitara kaulassa niin että lumipenkat pölisivät. Korvalappustereoissa soi AC/DC. Vetelin kylänraitilla duck walkia ja otin välillä hurjia spurtteja. Tiukimmassa soolokohdassa heittäydyin rähmälleni pyörätielle ja kiepuin siinä villisti. Noustessani takaisin seisomaan ojensin käteni kohti taivasta ja vispasin jalkaa ennen seuraavaa hurjaa heittäytymistä lumipenkkaan.\nRepertuaariin kuuluivat kaikki Angus Youngin lavaliikkeet, joita olin tiirannut suttuisilta VHS-kopioilta. Treenikämpälle ehtiessäni olin yltä päältä hiessä.\nTiesin miltä Angusista tuntuu.\nKylällä puhuivat Sorjosen hullusta pojasta.\nTukanheilutus on Angusin oppien jälkeen helppoa. Harmikseni pilasin pitkän tukkani tukkametallibuumini viimeisinä hetkinä. Kävelin lehmolaiseen parturikampaamoon Bon Jovin kuvan kanssa ja sanoin haluavani samanlaiset hiukset. Saahan sitä haluta. Masentunut käkkäräpää sotki polkupyörällä kampaajalta kotiin vertailemaan kuvaa peilistä.\nEi näyttänyt samalta ja vielä vähemmän hyvältä.\nBongaan uudelle bändille nimen Kivisistä ja Sorasista. Sarjassa Retu Kivinen antaa naapurilleen uhkavaatimuksen.\nUltimatum on mahtava nimi bändille.\nSoitto on alkuun melkoista kohkaamista. En käytä soittaessani plektraa, vaan vetelen 20 pennin kolikolla poikittain. Pikkuhiljaa alan ymmärtää, että pikametalliakin täytyy osata soittaa. Alkuhuuman jälkeen siirryn bändissä kitaristin tontilta rumpujen taakse.\nVuoden soitettuamme saan vinkin basisti-laulajasta, joka kannattaisi tsekata. Käyn hakemassa Eman Ultimatumiin suoraan PA-punkyhtyeen treeneistä. Hän vakuuttaa meidät välittömästi kyvyillään. Muutaman kuukauden treenaamisen jälkeen painumme studioon.\nUltimatum tekee demon liperiläisellä studiolla, joka toimii myös O.S.S.Y-yhtyeen treenikämppänä. Studion seinät on peitetty pornolehdistä leikatuilla kuvilla. Häiritsevimmin huomion vie äänipöytää vastapäätä oleva juliste, jossa poseeraavan Traci Lordsin jalkoväliä on tuhrittu punaisella kynsilakalla.\nMyöhemmin manageritouhuistaan valtakunnallistakin huomiota saanut O.S.S.Y:n johtohahmo Eronen toimii äänittäjä-tuottajana. Hän vääntää kasiraiturinsa nappuloita innostuneena ja hehkuttaa jokaista tekemäänsä muutosta. Miksauspöydän kulmalla on passissa halkoliiterin kokoinen Mobira-matkapuhelin, joka pärähtää soimaan vähän väliä.\nMobiililaite on ihmeellinen aparaatti, jossa on sisäänrakennettu managerikytkin. Joka ikinen kerta, kun Eronen vastaa siihen, hänen äänensä mataloituu oktaavilla ja puherytmi hidastuu. Kun puhelu on huokailtu loppuun, ääni palaa normaaliksi kuin taikaiskusta ja vouhotus jatkuu taas innokkaana.\nDemosta tulee mielestämme maailman paras. Lähetämme sitä levy-yhtiöihin ja rocklehdistön arvioitavaksi. Levy-yhtiöt eivät demostamme innostu ja musiikkilehtien arvosteluissa olemme keskikastia.\nSuomi on perähikiä. Yritämme ulkomaille.\nHuomaamme lehdestä, että Kissin Gene Simmons on perustanut levy-yhtiön, Simmons Recordsin. Väsäämme saatekirjeen lähetettäväksi demokasetin mukana. Ema aloittaa kirjeen kohteliaasti:\n”Dear Mr Simmons.”\nMr Simmons ei ole yhtä kohtelias, vastaus kirjeeseen jää saamatta.\nPosted in 004 - 80-luvun kontiolahtelaista rock-unelmaa, 4 - Pikametallia, Mr Simmons?